Esperientzia eskolako eta Zaraguetako ikasleak - - Karkara.eus\nEsperientzia eskolako eta Zaraguetako ikasleak\nZaragueta Herri Eskola 2015-12-21 13:11\nEsperientzia Eskolako eta Zaraguetako DBHko ikasleak belaunaldien arteko hartu-emanean arituko gara egun hauetan\nGabonetako oporren atarian, belaunaldi arteko proiektu aberasgarri batean murgildu gara aurten ere Orioko Esperientzia Eskolako ikasleak eta Zaragueta Herri Eskolako DBHko ikasleak.\nHasteko, Inside Out (Del revés) animazio filma ikusik dugu elkarrekin. Filmak nerabezaroan sartzera doan neska baten mundu emozionala islatzen du. Poztasuna, Beldurra, Sumina, Atsekabea eta Tristura filmeko protagonista bihurtuz. Pelikula ikusi ondoren, eta psikologo baten gidaritzapean, belaunaldi ezberdineko ikasleez osatutako taldetxoetan, gaia landuko dugu. Bestalde, San Tomas egunean, Esperietnzia Eskolako ikasleak eskolara etorriko zaizkigueta taloak egiten ikasiko dugu DBH eta LHko ikasleok. Txistorra gora eta txistorra behera, taloa zapla-zapla, goiz ederra pasako dugu elkarrekin.\nZaraguetakoontzat ohore bat da Esperientzia Eskolako ikasle eta gure ikasleek bat egitea eta bizipenak, ezagutzak eta ikasketak elkar trukatzea. Eskerrik asko parte hartu duzuen guztioi. Aurrerantzean ere, elkarrekin, balaunaldien arteko lankidetza sustatzen jarraituko dugu!


Terry Fox | Faroa\n← Arratsalde bat Durangon\nData: 2005(e)ko abenduaren 12a Egilea: Joxe Aranzabal\nTerry Fox berriro hizpide bihurtu da, batez ere Kanadan, AEBetan eta herrialde anglosaxoietan. Hogeita bost urte bete direnean Terry hil zela, liburu batek ekarri digu haren oroitzapena: Terry Fox and his marathon of hope, gaur egun libururik eztabaidatuena Technorati blog bilatzailearen arabera.\nTerry Fox 1981ean hil, eta hurrengo urtean gu Vancouver hirira iritsi ginenean, mito bat zen. Jendea hunkitu egiten zen haren gainean hitz egiten zigunean. Eta ez zen gutxiagorako.\nMinbiziak eraginda, hanka bat moztu zioten Terry gazteari. Horregatik, protesi batekin ibiltzen zen. 1980an, asmo bitxia izan zuen: nahi izan zuen dolar bat jaso kanadiar bakoitzeko, diru funts bat sortu eta erremedio bat bilatzeko minbiziaren kontra. Eta hori lortzeko, lasterka zeharkatuko zuen Kanada, Ternuan hasi eta Vancouver hiriraino, Mendebaldean. Marathon of hope deitu zion bere maratoi partikular hari, Itxaropen Maratoia.\nHainbat egunez, 143, egunero maratoi bat egin zuen, 42 kilometro pasatxo. Baina 1980ko irailaren 1ean, utzi egin behar izan zuen lasterketa, minbiziak erasanda. Hamar hilabete geroago hil egin zen, baina ordurako bere ametsa betea zen, 24 milioi dolar bildu baitzituen.\nBai Vancouverren eta baita Ottawan ere, asko irakurri nuen Terry Foxen gainean. Film bat ere ikusi nuen haren balentriari buruz, The Terry Fox Story. Eta Kanadako hiriburuan askotan pasatu nintzen haren omenez eraikitako estatua baten alboan. Poztu egin naiz irakurri dudanean Terry Fox berriro puri-purian dagoela, haren erabakimena eredugarria izan baitzen.


Uliazpi - Zerbitzuak\nHemen zaude: Hasi > Uliazpi > Zerbitzuak > Etxebizitza > FAMILIA BATZORDEAK E...\nFAMILIA BATZORDEAK EZINTASUN JUDIZIALARI, TUTORETZARI ETA TESTAMENTUARI BURUZKO PRESTAKUNTZA-SAIO BAT ANTOLATU DU\nOrain dela gutxi Ategorrieta Zentroko Familia Batzordeak Donosti eta Ategorrieta Zentroetako familientzat prestakuntza-saio bat antolatu zuen Ezintasun Judizialari, Tutoretzari eta Testamentuari buruz.\nBatzordeak saio horretarako Uliazpiko Gizarte Langile Josune Martínezekin hitz egin zuen, eta Ategorrieta Zentroan arreta eskaintzen zaion pertsona baten ahizpa den Sole Alconadarekin.\nSaioaren hasieran Peperen aurkezpen labur bat egin zen, familia batzordeko kidea da, eta saioaren helburuak azaldu zituen. Hori egin ondoren, hitzaldian jorratuko ziren alderdi desberdinak azaldu zituen Josunek: zertarako balio du urritasuna duten pertsonen tutoretzak, familiak hartzen dituen neurriak (hezkuntza alorrekoak, familia izaerakoak, juridikoak, ekonomikoak, ...) tutoreak epaitegian duen erantzukizuna, tutorearen eginkizunak, eta abar.\nHitzaldi horretan Soleren esperientzia pertsonala ezagutzeko aukera izan genuen, urrats horiek guztiak egin behar izan baititu bere anaia Jose Angelekin. Hitzaldian, familietako kide desberdinen kezkak ezagutzeko aukera ere izan genuen, nolanahi ere, gai eta galdera ugari ere geratu ziren erabaki gabe eta erantzunik gabe, eta zuzenbidean diharduen norbaitekin beste saio bat egiteko geratu ginen era horretako kezkei erantzuna eman ahal izateko.\nSaio horretara 50 familia baino gehiago azaldu ziren eta gaia oso interesgarria zela esan zuten. Saioa amaitzerakoan kafea eta pastak hartu genituen, ekitaldira joan ginen guztien artean harremana sortu ahal izateko. Horri buruzko dokumentu idatzi bat ere banatu zen, familientzat lagungarri izateko.\nUliazpi sekzioko azpimenua\nAldi baterako atseden-egonaldiak\nHeziketa eta laguntza teknikoa\nAdin txikikoen zerbitzua


Lonjaren auzian, Adminitrazio Kontseilua akusazio partikular gisa aurkeztea proposatu du LABek : Oarsoaldeko Hitza\nLonjaren auzian Administrazio Kontseilua akusazio partikular gisa aurkeztea proposatu du LABek\nAdministrazio Kontseilua gaur goizean bildu da; LABek elkarretaratzea egin du bilera bitartean.\nLABeko ordezkariak, gaur goizeko elkarretaratzean\nLangileak eta herritarrak errespetatu! Iruzur eta prekarietaterik ez! lelopean elkarretaratzea egin du gaur LAB sindikatuak Pasaiako portuan. Administrazio Kontseilua bildu da gaur goizean, eta bilera bitartean egin du sindikatu abertzaleak elkarretaratzea. LABek jakinarazi duenez, beren ordezkari sindikalak “lonjaren auzian ikerketa judizialak aurrera egingo balu, Administrazio Kontseilua akusazio partikular gisa aurkeztea proposatu du gaur goizeko bileran. “15 milioi eurotako obra publiko baten aurrekontuan egondako desfasearen aurrean, beste aldera begiratzen dute betikoek”, salatu dute, eta diru publikoarekin horrela jokatzea “eskandalu hutsa” iruditzen zaiela gaineratu dute. “Ikerketara muturreraino eraman dezatela” eskatuko du LABek, “eskularru zuridun lapurren ustelkeria kasu berri baten aurrean” dauden jakin nahi dutelako. Horrez gain, Portuaren Administrazio Kontseiluko kide diren alderdiei “langileei iruzur egiteari uztea” eskatuko dietela iragarri du LABek, eta “arduren aurrean ez kerik saltzeko”. Azkenik “Pasaiako portua puntako portu konpetitibo eta produktiboa izan dadin lan egiteko prest” agertu da LAB.


Gaur sartuko dira indarrean IPren gaineko telefonia-zerbitzuetarako zenbaki-baliabide berriak | Consumer\nGaur sartuko dira indarrean IPren gaineko telefonia-zerbitzuetarako zenbaki-baliabide berriak\nEbazpen horri esker, erabiltzaileek lehenbailehen hartu ahal izango dute nomadismo ahalmena.\nEgilea: mediatrader 2005-ko abuztuak 19\nGaurtik aurrera, berriak sartuko dira indarrean IP (VoIP) bidezko telefonia-zerbitzuetarako zenbaki-baliabideak Telekomunikazioetarako Estatu Idazkaritzak eta Informazioa. Baliabide horiek bi zenbaki-maila dira: telefono-zerbitzu finkoarekin partekatutako zenbaki geografikoa (8. maila) eta beste zenbakikuntza espezifiko bat (51. maila).\nEbazpen horri esker, erabiltzaileek nomadismo-gaitasunaz lehenbailehen gozatzeko aukera izatea. ahots-zerbitzu nomadak “komunikazio elektroniko erabilgarriak bi noranzkoko ahots-komunikazioak denbora errealean eskaintzen dituen publikoa erabiltzaileak urrunetik konektatzeko sarbide-puntuak, eta deiak ezartzeko eta jasotzeko aukera ematen dute, eta osagarri gisa, komunikaziorako beste gaitasun batzuk sartzea. multimedia”.\nHala, 10 milioi zenbakiko blokea gaitu da. 5 1 aurrezenbakiaren bidez identifikatuak. Informazio geografikorik ez dutenez, Estatu osoan zerbitzu nomadak emateko erabiltzea, baina abonatuak Espainian bizi behar du.\nren testua ebazpena: gainera, erabilgarri dagoen telefono-zerbitzu finkoari bakarrik dagokio. publikoari, adierazleek zehaztutako zenbaki-baliabide guztiak 9. segmentuko probintzialak, eta gaur egun 8. segmentuko barrutiak zerbitzu horiek emateko erabiltzen ari dira.\nHonetatik nola, VoIP zerbitzuei esleitutako ia 7 milioi zenbakiak 8. maila: nomadismo eremua telefono-barrutira mugatuko dute, eta han abonatuak bizi da.\nBientzat zenbaki-motak, berariazkoak eta geografikoak, operadoreei eskatzen zaie: deiak Larrialdiei Aurregiteko Zentrora doan bideratzea 112.\nKomunikazio elektronikoen zerbitzuen operadoreak Merkatu Batzordeari jakinarazi dioten jendearentzat eskuragarri Telekomunikazioak (CMT) ahots-zerbitzu nomadak emateko asmoa VoIPrako zenbaki-baliabideak eskuratzeko eskubidea izango dute.\nTelefono bidez Espainiak dagoeneko adierazi dio erakunde erregulatzaileari horrelako zerbitzuak emateko interesa etxebizitza sektoreko zerbitzuak eskala handian.\nEbazpenak hiru hilabeteko epea ezartzen du, bihar jarriko da indarrean eta azaroaren 19an amaituko da, operadoreek aurrezenbaki berrietara migratu behar dute.\nOperadore hauek: kablea (AOC), Internauten Elkartea eta telekomunikazio-enpresak zenbaki bat esleitzeko proposamenaren kontra zeudela adierazi zuten IP telefoniari buruzkoa, Industria, Turismo eta Merkataritza Sailak lehen zirriborroa aurkeztu zion Telekomunikazioen Aholku Batzordeari ebazpena.\nerabiltzaileak IP-eu Telefonia\nMade in Spain mugikorren bost marka


Kultur etxe berriaren izena aukeratzeko inkesta, bertan behera - Astigarraga - Kronika.eus\nKultur etxe berria, Kontxa Etxeberria plazaren aldetik.\nJoan den astelehenean, martxoaren 2an, jarri zuen inkesta martxan Astigarragako Udalak, kultur etxe berriaren izena aukeratzeko. Etzi arte zegoen bozkatzeko epea, baina ostegunean bertan behera utzi zuen inkesta, egiaztatu ondoren «herritar batzuk behin eta berriro bozkatzen ari zirela».\nUdalak azaldu du, inkestaren tresna prestatuta zegoela, gailu bakoitzetik behin bakarrik eman ahal izateko botoa: «baina konprobatu ahal izan dugu, pertsona berberak behin eta berriz eman duela botoa, hainbat trikimailu erabilita; nabigazio anonimoa erabiliz, cachea ezabatuz eta abar». Horrela, nabarmendu du, botoa eman eta bereahala emaitzak ikusi ahal izateak, «bi aukeren arteko lehia piztu» egin duela, «eta aukera baten zein bestearen aldekoek behin eta berriro eman dute botoa», azaldu du.\nUdalak dio, tresna sinple bat aukeratu zutela, «partehartzea erraza eta berehalakoa» izateko; «baina ikusi dugunez, berme nahikorik ez du ematen, emaitza fidagarria izateko».\nOrain, aztertzen ari dira beste tresna bat erabilita inkesta errepikatzeko aukera: «gauzak ondo bidean, laster jarriko dugu martxan», aurreratu dute.\nEra berean, inkestan «zintzo parte hartu» duten horiei, «esker ona» adierazi nahi izan die Udalak; eta barkamena eskatu die, «inkestarako aukeratu eta erabili dugun tresna desegokia izan delako». Gainerakoei, berriz, deia luzatu die, hurrengo inkestetan «zintzo eta kiroltasunez» parte hartzeko.


HGH Erresuma Batuko hornitzailea - Non erosi Giza Hazkunde Hormona legala Erresuma Batuan\nBangkokeko HGH farmazia doako bidalketa eskaintzen du Erresuma Batua of giza hazkunde hormona. Gure pazienteentzako laguntza London, Birmingham, Leeds, Sheffield, Manchester eta beste hiri eta eskualde Erresuma Batua. Pfizer farmazia enpresako HGH produktuak. BuyHGHThailand.com Thailandiako HGH produktuen banatzaile ofiziala da. Gure guztia produktuak Kalitate ziurtagiriak, errezeta eta lizentziak dituzte.\nHGHko HGH hornitzaile juridikoari buruzko HGHren banaketa eta aduana garbiketa Erresuma Batukoan\nGure farmazia 2 urte baino gehiagoko esperientzia du hazkuntzako hormona Erresuma Batuara bidaliz, batez ere hazkuntzako hormona aduana bidez. Bidalketa entrega-zerbitzuaren bidez egiten da UPS Entrega UPS-ko entrega-zerbitzuaren bidez egiten da, gure farmaziako paketatze berezietan\n24 / 7 ingelesez bezeroentzako euskarria (kiloko bihurtzea)\nErresuma Batuko bezeroentzako ordainketa bide segurua


Altzairua herdoildu ez dadin - Bizkaiko Hitza\nAltzairua herdoildu ez dadin\n2018, martxoak 30 Albisteak, Asteko Gaiak, Bizkaia, Ekonomia 528\nGori-gori. Halaxe dago altzairugintzaren sektorea azkenaldian Bizkaian. Trapagarango Productos Tubulares lantegiko beharginak greba mugagabean daude martxoaren 8tik, enpresako zuzendariak lantegia itxi nahi duela iragarri ondoren. ACB Sestao enpresako langileak, berriz, lanuzteetan dabiltza hilaren hasieratik, 2015. urtetetik iraungia duten lan hitzarmena berritu eta beraien lan baldintzak hobetzeko eskaerarekin. Sektorea babestu eta arnasa eman diezaiola eskatu diote langileek Eusko Jaurlaritzari behin eta berriz. Baina, bien bitartean, Europako Batasuneko altzairugintza ito nahian ari da Donald Trump AEBetako presidentea.\nAltzairuaren gaineko muga zergak igo egingo dituela iragarri zuen hilabete hasieran AEBetako presidenteak. Oraingoz baztertu egin duen arren neurria Europako Batasuneko herrialdeetan ezartzeko aukera, kezka eragin du iragarpenak altzairuaren sektorean, halako neurriek euskal enpresetan izan dezaketen eraginagatik. Ozeano Atlantikoaren beste aldera ez ezik, Txinara begira ere badaude altzairutegiak, beldur baitira, AEBek ezarritako muga zergen ondorioz, Asiako herrialde horrek kostu azpiko altzairuaren inportazioa areagotuko ote duen Europan. Koktel horri aurretik sektoreak zituen arazoak gehitu behar zaizkio: tartean, argindar fakturen gehiegizko prezioa. Errealitatea gero eta makurragoa da sektorearentzat.\nAste mugituak izan dira azkenaldikoak. Tubos Reunidos enpresak hilabetearen hasieran iragarri zuen Trapagarango Productos Tubulares adarrean kaleratze dosierra ezarri asmo duela. Euskal altzairugintzaren beheraldiaren zerrendan beste kaltetu bat da Tubos Reunidos. 2017a zenbaki gorriekin itxi zuen enpresak; zehazki, 32,4 milioi euroko galera izan zuen iaz, eta, egoera ikusita, “langileriaren doikuntza” iragarri zuen Guillermo Ulazia fabrikako zuzendariak, Trapagarango enpresari erreferentzia zuzena eginez.\nEz da altzairutegia estualdian dagoen lehen aldia: 2016an ere aldi baterako erregulazio dosierra ezarri zuen zuzendaritzak Trapagarango enpresan, eta, erabaki horren ondorioz, 398 langileri lanaldia erdira murriztu zitzaien urtebetez. Egoera bere onera etorriko zelakoan zegoen zuzendaritza orduan. Baina ez da hala izan, eta zorrak pilatuta dago Productos Tubulares. Bada, greba mugagabean daude enpresako 420 langileak martxoaren 8tik. Beharginen arabera, zuzendaritzak egindako “kudeaketa txarren eta erabaki okerren” ondoriozkoa da gaur egungo egoera.\nBestelako argudioak jarri ditu enpresako zuzendaritzak: langileek greba mugagabea iragarri zuten egunean bertan, Europako Batasunetik esportatzen zen altzairuari %25eko muga zerga jartzeko asmoa iragarri zuten AEBek. Tubos Reunidos fabrikako zuzendaritzak emandako datuen arabera, bere produkzioaren %46 esportatzen du AEBetara gaur-gaurkoz, eta aduanen kostua igotzeak bete-betean kalte egingo lioke enpresaren bideragarritasunari.\nLangileek ezetz diote, ordea, aitzakia besterik ez dela AEBek iragarritako neurria, eta enpresaren kudeaketa txarra dela arazoaren sorburu nagusia. Bide horretan, azken urteetan izan dituen emaitzen zerrendak izan daitezke argibide: 7,1 milioi euro irabazi zituen enpresak 2014an, eta handik bi urtera, 2016an, 16,2 milioi euro galdu. Gaur egun, 200 milioi euroko zorra du. Horrek esan nahi du, Trumpek ezer iragarri aurretik ere, arazo nabariak zituela Tubos Reunidosek.\nAEBek aduana zergen inguruko neurria azaldu eta berehala, hura martxan jar ez dezan negoziazioa abiatu du Europako Batzordeak. Eta badirudi lortu dutela salbuestea. Joan den astean iragarri zuen Trumpek apiril bukaerarako altzairuaren esportazioari buruzko hitzarmena itxita nahi duela EBrekin. Batasuna salbuetsi duen arren, Txinako altzairuari muga zergak ezarri dizkiote AEBek. Hala iragarri zuen joan den astean. Neurri horrek ere eragina izango du euskal altzairugintzan, Asier San Millan Siderex Hego Euskal Herriko altzairu klusterreko zuzendariaren hitzetan.\nAltzairuaren jiran antolatutako guztia hartzen du aintzat Siderex elkarteak altzairugintzaz aritzean: altzairu fabriketatik hasi eta automobilgintzaraino; labeetatik, pieza txikien ekoizpeneraino. “Enpresa askoren oinarrian dagoen metala da. Altzairurik gabe, ez litzateke altzairua eraldatzeko enpresarik egongo, ezta altzairuzko materialarekin egindako pieza diseinatuko lukeen ingeniaririk ere”.\nSektore osoa aztertzen du klusterrak, eta altzairugintzari buruzko ikuspegi baikorra azaldu du San Millanek. “2017a nahiko urte ona izan da. Zeuden aurreikuspenak bete, eta enpresei ez zaie lan kargarik falta izan. 2018rako joera bera espero zen”. Geldialdia egin du hor Siderexeko zuzendariak. Iraganean kokatu baitu 2018rako iragarpena. Azaldu du zergatia ere: “Diskurtsoa aldatu egin da martxoaren 8tik hona, Trumpek aduanen inguruan egindako iragarpenaren ondotik, alegia. Hego Euskal Herriko altzairugintza aintzat hartuta, sektoreak 5.500 milioi euro fakturatzen ditu gaur egun. Esportazioak dira 2.190 milioi euro, eta, kopuru horretatik, 200 milioi bideratzen dira AEBetara”. Siderex elkarteak dituen datuen arabera, sektore siderurgikoak 100 enpresa baino gehiago ditu Hego Euskal Herrian, eta 16.000 lanpostu inguru.\nGarrantzitsua da AEBetako merkatua. Halarik ere, Europako Batasuneko herrialdeak dira bezero nagusiak. “Hego Euskal Herriko altzairugintzaren bezero nagusia EBko herrialdeak dira: Frantzia, Alemania eta Ingalaterra. Laugarren postuan daude AEBak. Bizkaiko altzairugintzari dagokionez, berriz, zortzigarren postuan dago AEBen merkatua”. San Millanek azaldu duenez, berri ona da AEBek muga zergak ezartzea behin-behinean baztertu izana. Baina zuhurtzia eskatu du: “Behin-behineko erabakia da”.\nGalderak eta erantzunak, biak jaurti ditu Siderexeko zuzendariak jarraian. “Nola eragingo liguke AEBek %25eko muga zergak jartzeak? Eta nola eragiten digu hirugarren lurraldeetan aduana zerga hori ezartzeak?”. Altzairugintzak epe laburrean izan ditzakeen arazoak azaldu ditu San Millanek. “Argi dago: AEBek Europako Batasuneko herrialdeko altzairugintzari zerga handitzen badiote, ez gara lehiakorrak izango. Baina, neurri horretatik aske geratzen bada, AEBetako esportazioak are gehiago handitzeko aukera izango dugu”. Orain arte Asiak esportatutako altzairuaren merkatu zati bat bere egiteko aukeraz ari da Siderexeko zuzendaria.\nBaina ez da aurkeztu duen egoera bakarra: Txinako altzairua ekarri du ahotara. Munduan ekoizten den altzairu kopuruaren erdia baino gehiago fabrikatzen du Asiako erraldoiak. Hala azaldu du Siderexeko zuzendariak. Eta produktua AEBetara esportatzeko Trumpek ezarri berri dion mugak eragin zuzena izan dezakeela Bizkaian ere. “Altzairua AEBetako merkatuan sartu ezin badute, merkatu berriak bilatu beharko dituzte, eta EBko herrialdeetan zuzenean eragingo luke horrek, altzairuaren gainkargaren ondorioz prezioen arteko gatazka egongo litzatekeelako”. 2016an ere hartu zituzten Txinako dumping-aren aurkako neurriak Europako Batzordean, Asiako herrialde horrek altzairua produkzio kostuen azpitik saltzea galarazteko. Bada, berriz heldu behar zaio auziari, San Millanen esanetan. “Txinako altzairuak bertako altzairugintzaren lehiakortasunean eragin ez dezan, neurri azkarragoak hartu behar dira. Prebentziorako neurriak hartu behar dira berandu baino lehen”.\n“Oraindik ere oztopo asko ditugu gainditzeko”. Labe garaietatik labe elektrikoetara egindako jauzian katramilatuta dago oraindik euskal siderurgia, San Millanen iritziz. “Altzairuaren industria birmoldatu zenean labe elektrikoen aldeko hautua egin zen hemen. Labe elektrikoek txatarra behar dute altzairua egiteko, eta, nola ez, elektrizitatea”. Txatarra eta argindarra, biak bihurtu dira oztopo Siderexeko zuzendariaren arabera. “Argindarraren faktura izugarri handia da hemen. Europako beste herrialdeekin alderatuta, asko ordaintzen da, eta, nola ez, eragina du produktuaren prezioan. Berdin txatarrarekin ere. Hemen ez dugu txatarra nahikorik, eta inportatu egin behar dugu. Produktuaren prezioa beste pusketa bat handitzen da horren eraginez. Hemengo altzairuaren lehiakortasunean eragin zuzena du egoerak”.\nHirugarren muga ere aipatu du. “Ingurumenari kalte gutxiago egiteko dirua inbertitzen dute bertako altzairutegiek, gas emisioak gutxitzeko teknologietan dirua gastatzen dute, eta horrek ere ondorioa du produktuaren azken prezioan”.\nEuropako herrialdeen artean energia kostuaren prezioak berdintzea beharrezkoa dela dio San Millanek. “Joko arau berdinak izan behar dituzte altzairugintzan diharduten Europako Batasuneko enpresek. Eta berdin ingurumenaren eremuan ere: arau berdinak izan beharko genituzke herrialde guztietan, denak lehiakor izateko aukera izan dezagun”. Euskal Herrian dauden altzairutegiak babestu egin behar direla uste du San Millanek, eta, aurrera egin dezan, sektorean inbertsioak egin behar direla azpimarratu du.\n+ Zenaren eta denaren artean


Workshopa: GKE eta enpresa sozialentzako araudiaren arlo garrantzitsuenak | Deusto Agenda\nWorkshopa: GKE eta enpresa sozialentzako araudiaren arlo garrantzitsuenak\nDatorren asteazkenean, uztailak 5, Thomson Reuters Fundazioaren Workshopa egongo da Deustuko Unibertsitateko Zuzenbide Fakultatean. Tailerra 11:30ean hasi eta 14:00etan amaituko da. Gaiei dagokienez, ekitaldian GKE eta enpresa sozialek egoki funtzionatzeko kontuan izan behar dituzten arlo legalei buruz hitz egingo dute. Gainera, beste gai batzuk ere tratatuko dira, korporatibo edo sozietarioak, fiskalitatea, jabetza intelektualaren eta industrialaren eskubideak, datuen babesa, lan zuzenbidea eta segurtasun soziala. Horretarako lau lan talde sortuko dira: Korporatiboa, Fiskala, Lanekoa eta Jabetza Intelektuala.\nBilboko campusa , Lankidetza, solidaritatea eta garapena , derecho , Zuzenbidea eta Lan Harremanak , Giza Eskubideak , empresa , Enpresa eta Industria , Zuzenbide Fakultatea , Gestión , ONG , Prensa , social , taller , workshop


GazteokBizikidetzan ekitaldiko argazkiak (irailak 21)- EGK GazteokBizikidetzan ekitaldiko argazkiak (irailak 21)- EGK\nEuskadiko Gazteriaren Kontseiluak (EGK) irailaren 21ean antolatutako GazteokBizikidetzan ekitaldiko argazkiak dituzu jarraian! 20 gazte baino gehiagok parte hartu zuten Arriaga plazan Bilboko udalarekin elkarlanean antolatutako ekimenean. Nazioarteko Bakearen Eguna data berezia izanda elkarrizketa, gogoeta eta adierazpen artistikorako eremu bat ireki genuen Bizikidetza eta Giza Eskubideen errespetuan oinarritutako kulturaren garapena sustatzeko. Egunaren nondik norakoak sare sozialetan topa ditzakezu #GazteokBizikidetzan traolan. Eta eguneko laburpen albistea hemen\nBeste behin ere eskerrak eman nahi dizkiegu Gazteok Bizikidetzan ekitaldia aurrera eramaten lagundu gaituzten eragile eta norbanako guztiei, baita ostegun arratsaldea gurekin igarotzera animatu zineten gazteoi. Hemen ikus ditzakezue ekimeneko hainbat argazki. Ea zer iruditzen zaizuen! Edozerekin konta iezaguzue berdintasuna@egk.org edo bakea@egk.org helbideetan.


Giro ederrean amaitu dira Andramari jaiak — dantzan.eus\nHemen zaude: Hasiera › Hemeroteka › Giro ederrean amaitu dira Andramari jaiak\nGiro ederrean amaitu dira Andramari jaiak\nAndramari gauean asto karrerak sekulako ikusmina sortu zuen. Hamabi lagun lehiatu ziren eta sei finalistak herritarrak izan ziren; azkenean, herriko aguazilak irabazi zuen. San Roke eguerdian etorri zen aurtengo berrikuntza nabarmenena: herriko agintarien dantza-soka. Herriko zaharrenek gogoan dute, garai batean egiten zela dantza edo aurresku hori, baina denborarekin galdu egin zen. Orain, ostera berreskuratu nahian, dantza emanaldi polita eskaini zuten agintariek, nahiz eta pausoren batzuk hobetzeko oraindik tarte dezentea geratzen zaien; egindako ahalegina ez da gutxi.\nSan Roke gauean, aurten 30 urte bete dituen herri afaria egin zen, festen azkeneko ekitaldi moduan. Bertsolariek lagunduta 300 lagun baino gehiago elkartu ziren plaza aldean, eguraldiaren mehatxupean. Eta ia urteroko moduan, tanta batzuk izan ziren, nahiz eta festa ez zen han izorratu. Goizaldera arte erromeria izan zen, eta ordu txikitan ere izan ziren beste bertsolari eta soinujole batzuk. Igandean, lana egitea tokatu zitzaien herritarrei: herri txukuntzea, urteroko moduan umore ederrean eta lagunarte hobean egin zuten.\nBolatan Itoiz nagusi\nAndramari jai hauetan bi bolate garrantzitsu jokatu dira Liztormendi bolatokian: Andramari eta San Roke sariak. Bietan 50 lagun inguruk parte hartu dute eta benetako erakustaldia eman du Untsulategiko Itoiz Alustizak. 16 urte besterik ez ditu Itoizek, baina nagusitasunez garaitu ditu bi sariketak 38 birla jota. Aitona bolari handia du Itoizek, halaxe zen aita zena ere; eta ikusten denez ezpal bereko bolaria dator Itoiz gaztea ere.\nAgintarien sokadantza izan da aurtengo berrikuntza nabarmenena.


Martxoan, Eroskik Elorrion duen plataforma logistikoa bisitatzen izan ziren, bertan biltegi automatizatua, biltegi konbentzionala, pick by voice sistema, sorterra eta transelebadorea ikusi zituzten batik bat.\nApirilean, Cikautxoko biltegira joan ziren eta besteak beste: Fenwick elektrikoen baterien kargak, materialen berifikazio guneak, poka yoke sistemaren erabilera, bilgarri itzulgarrien kudeaketa, lay out, biltegiratze sistema kaotikoaren funtzionamendua eta barra kodeen erabilerak ikusi zituzten.\nEta azkeneko irteera Kidera izan da. Bertako biltegiratze prozesuak ikusteko asmoz. Ikusitakoak: Almacen materia prima ( bobinas) sobre el suelo, Almacen de materia prima ( cisternas), Almacen de componentes en cajitas pequeñas, Almacen de perfiles en vertical, Almacen de chapa en curso 12 m robotizado, Zona de picking (accesorios), Zona de embalado ( maquina automatica de colocacion de film), Almacen de producto terminado en el exterior, Aprovisionamiento a diferentes zonas de trabajo. Cada cuanto, Archivo de documentacion, Tarjetas kanban, Estanterias Cantilever eta Roll containers-ak izan dira.


UDALETXEA - Olaztiko Udala / Ayuntamiento de Olazagutia\nmaiatza 17, 2016\nEgun udal bulegoak hartzen dituen eraikina 1920. urtean eraikia da eta Etxabarri familiaren etxebizitza izan zen (Etxabarri familia izen bereko zerrategiaren jabea zen). Interes handiko eraikina da, ez baita oso eraikin ohikoa landa-ingurunean: ez ditu herri eraikinen ezaugarriak, “kultu”-enak baizik, orduko korronte arkitektonikoekin bat dator eta (atzerapen txiki batekin, akaso). Modernismoaren kutsua du zalantzarik gabe. Dorre formako begiratokia, sileria eta eraikinaren konposizioa bera ditu elementurik nabarmenenak.\n1997. urtean, eraikina eta inguruko aldeak erabat berritu ziren, udaletxea bere barnean har zezan. Eraikinaren atzealdean atxikita zeuden beste eraikin batzuk bota ziren, bertan gune zabal bat sortzeko. Ondoren, ate nagusia atzeko fatxadan jarri zuten, eta hura fatxada nagusi bilakatu.\nErantzunak desaktibatuta daude UDALETXEA sarreran\n← VALCARCE HOTELA


Korea - Wikipedia, entziklopedia askea.\nKorea (koreeraz: 한국, Hanguk, edo 조선, Chosǒn) Ekialdeko Asiako eskualde geografiko eta historikoa da, Koreako penintsula hartzen duena. 1945etik bi estatutan dago banaturik: Ipar Korea eta Hego Korea.\n76.497.881 biztanle (2015)\nIparraldean Txina dauka, ipar-ekialdean Errusia, ekialdean Japoniako itsasoa, hegoaldean Ekialdeko Txinako itsasoa eta Koreako itsasartea, eta mendebaldean Itsaso Horia. Txinarekin 1.416 kilometroko muga du, eta 19 kilometrokoa Errusiarekin.\nKoreako penintsula 1.000 kilometro inguru luze da, eta 216-350 kilometro zabal. Lurralde menditsua da, iparraldean eta ekialdean batez ere. Taebaek mendiek zeharkatzen dute penintsula ekialdeko itsasertzaren norabide berean eta haren ondoan; beraz, ekialdeko itsasbazterra oso meharra da. Mendebaldean, aldiz, lur emankorreko zabaldiak daude, eta handik igarotzen dira Koreako ibai nagusiak. Mendi garaienak ipar-ekialdean daude: Baegdu (2.744 metro), Kuanmo (2.541 metro), Puksubaek (2.552 metro); hegoaldeko mendi garaienak Chiri (1.915 metro) eta Jeju uharteko Hallasan (1.950 metro) dira.\nItsasertza malkartsua da ekialdean, eta portu natural gutxi ditu; aipatzekoak dira, iparraldean, Wonsan eta Chongjingo portuak eta Ekialdeko Koreako badia. Mendebaldean eta hegoaldean, berriz, kostaldea laua da, eta sartu-irten, portu natural eta badia asko ditu; portu nagusia Inchonen dago, eta aipatzekoak dira Korea, Haeju, Asan eta Gunsango badiak. 3.000 bat uharte daude hegoaldeko eta mendebaldeko itsasertzean.\nKoreako bi ibai nagusiek, Yalu eta Tuman, Txinako Mantxuriarekin muga egiten dute; Yalu ibaiak (806 km) Koreako badian isurtzen du ura, eta Tuman-ek (520 km), aldiz, Japoniako itsasoan; ontziz ibil daiteke bi ibai horien beheko ibilguetan. Ibilbide osoa Koreako penintsulan egiten dutenen artean, Naktong (512 km, hego-ekialdean), Han (500 km inguru, erdialdean), Kum, Taedong eta Somjin dira nagusiak. Koreako penintsulan ez dago aintzirarik.\nKoreako penintsulak klima kontinentala du lurraldearen parterik handienean, uda beroak eta oso negu hotzak dituena; hala ere, alde handiak daude toki batzuetatik besteetara eta, oro har, iparraldea hotzagoa da hegoaldea baino: urtean batez beste, 6 °C iparraldean, 8 °C erdialdean eta 11 °C hegoaldean; halaber, hegoaldean, udaren eta neguaren arteko tenperatura aldeak ez dira iparraldekoak bezain handiak. Euri gehiena montzoien garaian egiten du, uztailean eta abuztuan; urtean zehar, batez beste 1.000 mm euri egiten du.\nIparraldean basoak (pinuak eta hosto erorkorreko zuhaitzak) lur eremu zabalak hartzen ditu; hegoaldean, ordea, lur sail asko daude (arroza) lehen basoak ziren tokietan.\nKoreako penintsula Siberiatik emigratu zuten tungus tribuek populatu zuten. K.a. X -VIII. mendeetan zehar zenbait estatu tribal sortu ziren. Samguk Yusa elezaharrak Tangun dinastiaren berri ematen du; honek K.a. 2333. urtetik aurrera gobernatu zuen.\nBaina Koreako lehen berri historikoak K.a. 57. urtekoak dira. Lurraldean hiru estatu zeuden, elkarren aurkariak: Silla (hego-ekialdean), Koguryŏ (hego-mendebaldean) eta Baekje (iparraldean). Hiru erresuma horiek penintsulan nagusi izateko lehiatu ziren. VII. mendearen bukaeran, Sillako Erresuma zen ahaltsuena eta, Txinako Tang dinastiaren laguntzarekin, gainerako biak menderatu zituen. Mantxurian beste korear estatu bat agertu zen, Balhae, berriro Silla estatuarekin gerran hasi zena. Balhae oso garatua zegoen, baina iparraldeko herri nomadek Mantxuria konkistatu zutenean desagertu zen. Silla nagusi zen garaian, nekazariak, zerga handiak ordaintzera behartuak, matxinatu eta, Wang Konen gidaritzapean, Sillako Erresumari aurre egiteko antolatu ziren. Hala, 918an Koryo erreinua sortu zuten.\n1259an mongolek konkistatu zuten lurraldea, eta Txinari eta Japoniari erasotzeko base gisa erabili zuten. 1392an, Yi Seong-gye jeneralak aginpidea eskuratu eta Joseon dinastia sortu zuen, 1910ean japoniarrek lurraldea hartu zuten arte iraun zuena. Joseon dinastiak administrazio sistema zentralista jarri zuen indarrean, eta konfuzianismoa estatuko erlijio ofizial gisa. XV-XIX. bitarteko mendeetan, Txina eta Japonia Korea menderatzen ahalegindu ziren; Japoniaren eragina nabarmena izan zen mende horietan, eta Koreak Txinaren zergapeko estatu izatea onartu zuen.\n1910ean, ordea, Japoniako gudarosteak lurraldea hartu zuen. Japoniak, bere onerako, ekonomia indartu zuen, japoniera ezarri zuen hizkuntza ofizial gisa, eta Koreako abertzaleak gogor zapaldu zituen. Koreako gobernua erbestera joan zen, eta gudarostea, txinatarrekin batera, Japoniaren kontra borrokatu zen. Bigarren Mundu Gerran Japonia galtzaile atera zenean, Sobietar Batasunaren gudarostea penintsularen iparraldetik sartu zen, 38° paraleloraino, eta Estatu Batuek, berriz, hegoaldea okupatu zuen. Korearen batasuna lortzeko Nazio Batuen aholkuei muzin eginez, 1948an Koreako Herri Errepublika Demokratikoa edo Ipar Korea sortu zen, sobietarrek bultzatu zuten erregimen komunistaren mende eta, handik hilabete batera, Koreako Errepublika edo Hego Korea.\n1950ean, Ipar Koreak ia hegoalde osoa okupatu zuen. Hego Koreak AEBen laguntza izan zuten, eta Ipar Koreak Sobietar Batasuna eta Txinarena. Horrela piztu zen Koreako Gerra, hiru urte iraun zuena. 1953an, armistizioa sinatu zuten, Hego Korea eta Ipar Korearen arteko muga 38. paraleloan jarriz.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018/4/16 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\n↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-05-15).\nAzken aldaketa 9 martxoa 2022(e)an, 20:37(e)tan\nOrriaren azken aldaketa: 9 martxoa 2022, 20:37.


Garraioa gizartean eragin gehien duen jarduera ekonomikoetakoa da, baina, aldi berean, Ingurumenean ere eragin gehien duenetakoa da, izan ere, garraioa da gas kutsagarrien isurketen eta klimaren aldaketaren parte handiaren eragilea.\nETS-k, Eusko Jaurlaritzak, etorkizunerako garraio mota hori sustatzeko duen borondate finkoa islatzen du. Hori dela eta, ingurumenaren errespetuarekin eta garraio iraunkorraren printzipioekin dugun konpromisoa dira ETS-ren jardueraren ardatz nagusiak.\nIzan ere, erakunde publikoa sortzeko, legeak, jarduketarako zazpi printzipio zehatz ezartzen ditu, guztiak ere interes komunera bideratuak: gure tren sistema, pertsonen eta merkantzien mugikortasuna bermaturik egongo den mugarik gabeko Europan era eraginkorrean integratzea, baliabide azkarren, iraunkorren eta erabilerrazen bitartez.\nHorrela, trenaren aldeko apustua argia eta tinkoa da, izan ere garraiobide iraunkorrena da, energia gutxien kontsumitzen duena eta energia berriztagarriak erabiltzeko prest dagoen bakarra, gaur egun garraioak dituen arazoen aurreko alternatibarik hoberena izateaz gain.\nBeraz, Ingurumenaren errespetua baztertu ezinezko printzipioa da ETS-rentzat. Gure konpromisoaren barruan proiektuak garatzeko orduan bete beharreko ingurumen eskakizun guztiak zorrotz betetzera bideratzen da, eraginak ahalik eta txikienak izatea bilatuz eta prozesuek dituzten ingurumen eraginak identifikatuz eta murriztuz:\nDiseinuari buruzkoak (azterlanen eta proiektuen idazketa), proiektaturiko jarduketek ingurumenean duten eragina kontuan izanik, eraikuntzaren zein zerbitzuaren fasean, horiek ahalik eta gehien murrizteko neurri zehatzak definituz.\nObren zuzendaritzakoak, obra horiek burutzen diren bitartean ingurumena errespetatzen dela zainduz, eta baita kontratistak ingurumenari buruzko araudia betetzen duela bermatuz.\nBulegoetan burutzen den jarduera orokorrekoak, erabilitako lehengaiak murriztuz eta hondakin gutxiago sortuz eta horiek indarrean dagoen legediaren arabera kudeatuz.\n2006ko azaroaren 30ean, Ingurumenari buruzko Nazioko Kongresuaren ekitaldien barruan, ETS-k Iraunkortasunaren Aldeko Trenbide Enpresen Deklarazioan, estatuko zenbait tren enpresen lanerako foro teknikoa sortzeko ekitaldian hartu zuen parte.\nEnpresa plataforma horrek trenaren alorreko kudeatzaileak eta operadoreak biltzen ditu, haien artean ETS, eta ingurumenaren kudeaketari, energiaren eraginkortasunari eta iraunkortasunari buruzko esperientzia eta ezagutza trukatzeko eta eztabaida teknikorako gune egonkorra osatzeko helburuz sortu zen, trenbideko garraioarekin erlazionaturiko enpresen alorrean: metroa, tranbia eta trena.\nBeste alde batetik, ETS Ingurumenaren Kudeaketa eta Auditoria Sistema Erkidegoko kide ere bada. Borondatezko sistema da, eta ETS-k sistema horrekin bat egitea erabaki du, uste baitu hori dela gizartearekin hartu duen konpromisoa aurrera eramateko erarik hoberena. Konpromisoa, bere enpresa jarduera ingurumenean ahalik eta eragin txikienarekin aurrera eramatea da, eta baita eragin hori ahalik eta gehien murriztea ere.\nETSren Ingurumen Adierazpena\nAzken eguneratzea: 2010/07/20


Iurretak errotazio handiko bi gune estreinatuko ditu - Deia\nGaurtik aurrera TAO zerbitzuan egindako aldaketak indarrean daude\noihane buruaga / iurreta 01.09.2020 | 01:00\nBidebarrieta kalea berdez margotu da errotazio handiko gunea izateko. Argazkia: O.Buruaga\nBidebarrieta kalea berdez margotu da errotazio handiko gunea izateko.\nPasaden uztailean, Iurretako Udalak TAO zerbitzuari buruzko udal-ordenantzaren aldaketa batzuk onartu zituen eta, abuztuaren etenaldia eta gero, zerbitzua nobedade berri horiekin funtzionamenduan izango da gaur hasita. Besteak beste, errotazio handiko doako bi gune sortu dira, Bixente Kapanaga eta Bidebarrieta kalean, eta errotazio urdineko eremua 15 plazarekin handitu da.\nHirigunean dagoen lurzoru-eskasia kontuan hartuta, tokiko administrazioak aparkaleku sistema regulatuan aldaketa batzuk egitea adostu zuen. Izan ere, hirigunean bizi diren bizilagunentzako aparkalekuak bermatzea beharrezkoa da baina, baita, egoiliarrentzat ez diren aparkalekuak modu ordenatu eta orekatuan txandakatzeko neurriak ezartzea. Horrela, gaurtik aurrera TAO zerbitzua berrikuntza batzuekin jarriko da martxan.\nAldaketa nagusiena, errotazio handiko bi gune berriak izango dira. Berde koloreko guneak izanik, gehienez 20 minutuko aparkaldia usten du. Horrela, Bixente Kapanaga kalean Farmaziaren parean errotazio handiko zazpi aparkaleku bideratu dira eta Bidebarrieta 1ean, Correosen parean beste sei. Txandakatze handi horri esker, gestio eta erosketa azkarrak zailtasunik gabe egitea ahalbidetu nahi du udalak eta horrela, tokiko merkataritzan erosteko erraztasunak areagotzea.\nBestalde, errotazio urdineko gunea ere 15 plazarekin handitu da, kultur etxetik hurbilen dagoen aparkalekuan. Honek, Ibarretxe Kultur Etxeari zein herriguneari zerbitzua emango dio, bertatik hurbil dagoelako eta bertara iristeko aukera dagoelako. Gainerakoa, orain arteko leku berdinetan mantenduko da, eta gune urdineko aparkalekuak gehienez ere ordu eta erdiko doako iraupena izango du. Beste puntuak, Maspe kalean, Askondon, eta Bidebarrietan (5etik 9ra) daude, 35 plazarekin, eta horiei gehitu behar zaizkie kultur etxeko 15 plazak. Guztira 50 aparkaleku dira.\nUdal arduradunek adierazi zutenez, txandakako eta txandakatze handiko gune hauek, berdeak hogei minutu eta urdinak ordubete eta erdi, doakok izango dira. Ordutegiari dagokionez, astelehenetik ostiralera, 9.00etatik 13.30era eta 16.30etik 19.30era funtzionatuko du. Larunbatetan, 9.00etatik 13.30era eta jaiegunetan edo abuztuan ez da martxan izango.\nEgoiliarrentzako aparkalekua, laranja kolorekoa, Ibarretxe, Bidebarrieta, Maspe eta Zubiaurreko aparkalekuetan mantenduko da, 210 aparkalekurekin. Zona horretan, egoiliarren txartelarekin baimendutako ibilgailuak bakarrik aparkatu ahal izango dira, eta eguneko 24 orduetan egongo da indarrean, urteko egun guztietan (abuztuan izan ezik). Gune horiez gain, aparkaleku libreko guneek jarraituko dute Paduretan (400 plaza) eta Bideondon (150 plaza).\nIurretako aparkalekuari buruzko udal-ordenantzan 2015ean ezarri zen. Iñaki Totorikaguena alkateak adierazi zuenez egindako, "hobekuntzak iurretarren beharrak egokitzeko egin dira, eta helburuak, hiriguneko egoiliarrei lehentasuna ematea, merkatari-tzari eta iraupen gutxiko kudeaketei laguntzea, oinezkoentzako guneak edo egonlekuak egitea, eta ibilgailuen trafikoak hirigunean duen eragina mugatzea dira".\nGune berdeak. Errotazio handiko doako bi gune sortu dira Bixente Kapanaga eta Bidebarrieta kalean zehar. Bertan 20 minutuko aparkaldiak egin ahal izango dira erosketa arinak egiteko. Doakoa da.\nGune urdina. Errotazio urdineko gunea 15 plazarekin handitu da, kultur etxetik hurbilen dagoen aparkalekuaren zati bat bideratuz. Ordu bete eta erdiko gehienezko iraupena du eta doakoa izango da.\nOrdutegia. Astelehenetik ostiralera, 9.00etatik 13.30era eta 16.30etik 19.30era. Larunbatetan, 9.00etatik 13.30era funtzionatuko du eta arratsaldean, jaiegunetan eta abuztuan ez dago zerbitzurik.\nTAOa prest Matiena eta Durangon. Durangaldea


Irekia Eusko Jaurlaritza - Gobierno Vasco :: Lehendakariak egonkortasun instituzionalaren alde egin du Euskadiko ekonomia suspertzeko\nLehendakariak egonkortasun instituzionalaren…\n<iframe src="https://www.irekia.euskadi.eus/eu/embed/videos?flv_video=2013%2F09%2F04%2Flhk_onda_vasca%2Fcronica_lhk_onda_vasca.flv" width="320" height="210" allowfullscreen></iframe>\nLehendakariak uste du instituzioen egonkortasunak ekonomia suspertuko duela Iturria: Irekia\nEuskal Autonomia Erkidegoaren egoerak egonkortasun instituzionala behar duela adierazi du Iñigo Urkullu lehendakariak. Urkulluk zehaztu duenez, gizarte-zerbitzuak, fiskalitatea eta suspertze ekonomikoa defendatzera bideratutako «norabide» finko batek markatu behar du egonkortasun hori. «Nork irabazten duen gehien eta horrelakoak albo batera uzteko unea da», zehaztu du lehendakariak, erreferentzia eginez EAJren, PSE-EEren eta Jaurlaritzaren artean fiskalitateari eta egonkortasun instituzionalari buruz dituzten elkarrizketei. Urkulluk «akordiorako behar beste oinarri» badagoela ikusten du, eta, fiskalitateari dagokionez, «berrazterketa oso» bat bilatzen dutela azaldu du. Diru-sarrerak eta gastuak hitzartzeko adostasuna agertu du lehendakariak; gastuak izan litezkeen diru-sarreretara egokitzen badira, betiere.\nIñigo Urkullu lehendakariari Onda Vascako Euskadi Hoy saioan elkarrizketa egin dio Xabier Lapitzek gaur goizean. Egutegi politiko berrian landuko diren gaiak izan dituzte mintzagai elkarrizketan; hala nola Bake eta Bizikidetza Plana, enpresarien eta sindikatuen arteko egoera eta Espainiako presidentearekin duen harremana.\nAzken gai horri dagokionez, Rajoy presidenteak bere proposamenei ez diela erantzunik eman nabarmendu du lehendakariak. Urkulluren iritziz, «ariketa taktikoko garaiak dira», eta Espainiako presidenteak ez du jarrerarik hartu nahi Parot dotrinaren edo espetxe-politikaren gainean. Elkarrizketa horien erdigunean bakea eta bizikidetzaren normalizazioa egon zirela gogorarazi du lehendakariak, eta, erantzunik izan ez bada ere, saiatzen jarraituko duela adierazi du.\nBakeari eta Bizikidetzari dagokienez, desadostasunak alde batera uzteko eta akordioa lor dadin lan egiteko deia egin die lehendakariak sentsibilitate politiko guztiei. Aurreko legegintzaldian onartutako zoru etikoa gogorarazi du Urkulluk, eta horrek izan behar duela elkarrizketen oinarria erantsi du.\nEgoera ekonomikoa ere aipatu du lehendakariak. Langabeziaren datuak «ez dira onak», adierazi du Urkulluk. Jaurlaritza hainbat programa abiarazten ari da ekonomia suspertzeko, eta, datu batzuek susperraldia gertu dagoela iradoki arren, enplegu-sorreran ez islatzea sentitu du Urkulluk.\nLangile askori lan-baldintzak aldatu zaizkie enpresariek eta sindikatuek uztailean akordiorik lortu ez zutelako. Urte-amaiera gogorra izango dela gogorarazi du lehendakariak, eta kolektiboek konfrontazio-adierazpenak alde batera uztea eta ituna bilatzeari ekitea espero du.\nOpinión del Sr. Lehendakari sobre el paro. Me gustaría saber vuestra opinión. Si es que tenéis algo que opinar... http://t.co/ul7yfhIDZs\nIrekia - El Lehendakari aboga por la estabilidad institucional para reactivar la economía de Euskadi http://t.co/PN1VlLukIq\nIrekia - El Lehendakari aboga por la estabilidad institucional para reactivar la economía de Euskadi http://t.co/1IhfnDwCGt\nLos datos del paro no son buenos, por eso el Gobierno pone en marcha programas para reactivar la economía vasca http://t.co/VfUhHnRbof\nrecursos_lhk_entrevista_ond... 40 MB


Kantu jira eta kantu afaria\nOlatz Salvador + Maddi\nKilometroak 2018: Zubirik zubi\nGrufaloa Antiguo Berri zinemetan\nHil eta gero salda bero, Zaskanduri Badia Eskola\nTotoro (Tonari no Totoro, 1988)\nTa orain ze? Aguakate Badia Eskola\nIrekian lan egin\nArgazkiak Josten; Nagore Legarreta, Maialen Arocena\nZer egingo dugu orain opariekin?, Aritz Gorrotxategi\nBizitza hau ez dugu nahi!, Arditurri Taldea\nGiza eskubideak, hiritartasuna eta aniztasuna; Rafael Sainz de Rozas, Maitane Arnoso\nArgazki-liburuen fenomenoa, Miren Pastor\nRomeo eta Julieta, Zurriola Antzerki Eskola\nAldamio etxea izango da gurea!, Zurriola Antzerki Eskola\nBernarda Albaren etxea, Zurriola Antzerki Eskola\nOrain argi ikusten dut!\nFermin Muguruza & The Suicide of Western Culture\nMila ezker, Garbiñe Ubeda\nAnari: Adarra Saria 2018\nEnergia Jardunaldiak 2018: Bidezko trantsizio energetikoa: petroliotik askatzen\nNatura gara, Kiki, Koko eta Moko pailazoak\nBarbie eta intxaur-hauskailua (Barbie and the Nutcracker, 2001)\nObaneuke Musika taldea\nGabriel Zelaia plazan\nMunduari jira eta 2ra, Ind-Jones\nWikimedia lantegia: Bertsopaperak\nIrakurketa eta solasaldia: "Urtebetetze festa"\nBarbie eta diamantezko gaztelua (2008)\nLuis eta estralurtarrak\nChef Nature, Markeliñe\nAurrekoa Maiatzak 27 Igandea Hurrengoa\nMaiatzak 27 • 19:00 • Añorga (Añorga) Kultura +\nMaiatzak 27 • 16:30 • Añorga (Añorga) Kultura +\nMaiatzak 27 • 11:00 • Zuloaga plaza (Parte Zaharra) Antzerkia eta Dantza\nLeihaketako irabazleen show nagusia.\n5-17 urte bitarteko haur eta gazteen artean euskarazko sormen artistikoa sustatu eta ondo pasatzeko ekimena da Izarrak Plazara.\nKontzertour: Bidean + Infame\nMaiatzak 27 • 12:00 • Zurriola pasealekua (Kursaal ondoan) (Gros-Ulia) Musika\nKELER agertokian parte hartuko duten taldeak:\n12:00 Bidean (folk) 13:00 Infame ()\nMaiatzak 26 - 27 • 17:00 • Zinema\nJulia Donaldson idazlearen eta Axel Schefflel ilustratzailearen izen bereko best-sellerrean oinarritutako animaziozko filma da Grufaloa. 1999 urtean argitaratu zenetik, 13 milioi umek irakurri dute ipuina, 40 hizkuntzetara itzulia izan da, eta dozenaka sari irabazi ditu. Pantaila handira helduko zaigu orain.\nEtxeko txikienentzako pentsatuta dago filma berezki, eta harrapariak uxatzeko, Grufaloarekin geratuta dagoela esaten duen sagu baten istorioa kontatzen du. Hartza eta bufaloaren arteko nahasketa den animalia batek irudikatzen duen monstruoa da Grufaloa, eta saguarekin elkartuko da azkenean, honen adorearekin liluratuta.


Leioako Udaleko Euskara Zerbitzua Kultur Leioaren laugarren solairuan dago kokatuta. Bulego horrek euskara sustatzeko jarduerak egiten ditu udalerrian. Hauek dira jarduera nagusiak.\nEuskararen erabilera sustatzeko diru-laguntzak, herriko kirol eta kultur elkarte eta oro har, Leioako eragileei, euskararen erabilera sustatzeko ekintza eta programetan laguntzeko.\nEuskara ikasteko diru-laguntzak.\nLeioako establezimenduen errotuluetan euskararen presentzia bermatzeko diru-laguntzak.\nJolas, tailer eta ikuskizunak ume eta familientzat, ikasturteko ostiraletan 17:30ean, Kultur Leioan.\nLeioako Euskara Zerbitzuak koordinatzen du ekimen hau gure udalerrian.\nBere helburua Leioako herritarrak euskara erabiltzera animatzea da; euskara kalera atera, jendeari euskaraz berba egiteko aukera eman eta euskaraz berba egiteko ohitura sortzea.\nEgitasmoa, euskaldunei, euskalduntze prozesua amaitu edo amaitutzat eman dutenei eta euskara ikasten ari direnei zuzenduta dago, gauza jakina baita erabili ezean hizkuntzak herdoildu egiten direla eta geureganatutako maila apurka-apurka galdu egiten dugula.\nLeioan euskarazko lanen bat egiteko jendea aurkitu behar baduzu edota lana bilatu nahi baduzu, bide erraz eta zuzena duzu Interneten: www.beharsarea.eus\nZaintzaileak, begiraleak, kirol entrenatzaileak, merkataritza edo ostalaritzarako langileak, eskola partikularretarako irakasleak eta abar aurkitu ahal dituzu bertan.


Newark San Andrés:“Hemen, erreforma ez dago indarrean” — Manu Robles Arangiz Fundazioa\nIván Giménez eta Unai Oñederra / “Lantegi honetan, negoziazio kolektiboaren azken erreforma ez dago indarrean” lema jar dezakete Newark San Andrés Atarrabiako paper-fabrikako langileek. Erreforma hori geldi daitekela ELAk zioen, baina horretan tinko jarraitzeko ezinbestekoa izan da Atarrabiako adibidea, Newarken gertatutakoa erreformaren aurkako ikastaroetan irakasteko modukoa izan delako, bai enpresaren jokaeraren aldetik bai langileen borrokaren aldetik ere.\nAlabaina, bi jarrera horiek talka egin ondoren, ia bi hilabeteko gatazka gaindituta, zein izan da irabazle? Antolakuntza, indarra eta sinesgarritasuna erakutsi dituen lehiakidea: geureak, langileak. Hala ere, garaipena erraztu duen faktorea ez da izan, bakarrik, bi hilabete horien lana, baizik eta hogei bat urteko ibilbidea. Gauzak ez dira egun batetik bestera aldatzen, bilakaera koherente baten ondoren baizik. Emaitza ona erdietsi ondoren sindikalizazioa sendotu egin da, jakina, baina langileen oinarrizko sindikalizazioa lortuta zegoen azken gatazka hasi aurretik.\nEta nola hasi zen gatazka? Modu harrigarri batean: Europarako Newarken zuzendari nagusiak - Catalunyatik etorritakoa, hain justulangileen aurrean antolatutako asanblada batean (2011ko azaroaren 4an): “Newark galbidera doa eta artean indarrean dagoen enpresa ituna bertan behera geratuko da urtearen amaierarekin batera; hortik aurrera, Espainiako papergintzaren hitzarmenak aginduko ditu Atarrabiako baldintzak ere”. Aurrekariek ez zuten baikorrak izateko betarik. Adibidez, Newarkek Tarragonan zeukan lantegian asmo bera azaldu zuen sei urte aurrerago, eta ezer gutxi gertatu zen: bertako hitzarmena indargabetu zen inolako burrunbarik gabe. Jakina, Newarkek ikasi zuen bidea, eta Atarrabian ikasitakoa gauzatzeko unea iritsi zela uste zuen. Eta Espainiako hitzarmenaren aginteak zer ekarri ahal zien Atarrabiako langileei? Ba hasteko, urteko 8.000 euro gutxiago (kontratazio berrientzat, eta soldataren izoztea gainerakoentzat), hiru lanegun gehiago, erretreta okertzea eta hobekuntza sozialen galera. Eta are larriago zena: hemendik aurrera Atarrabian ez negoziatzea, baizik eta Madrilen sinatutakoari men egitea. Besteak beste...\nOrdurako, Newarken 150 langileetatik 40bat ziren ELAkideak, baina “10-12 afiliatuekin hasi ginen 1990an”, oroitu zuten Paco Loidik eta Mikel Galdurozek (delegatu oihak). 20 urte jardun ondoren, Kepa Sesma, Andoni García, Jesús Nieto eta Alberto Rodrigoren txanda iritsi zen 2011ko amaieran, ELAko delegatu bezala. “Ez genuen inposaketa hori aitortu nahi; ez genuen nahi Espainiako hitzarmenetik hasitako inongo negoziaziorik; eta orduan geneukan enpresa-akordio hori legezko konbenio bihurtu nahi genuen”, azaldu du Sesmak. Gauzak horrela, enpresaren jarrera zeharo irauli behar zuten, inondik inora.\nLangileen asanblada batean (2011ko abenduaren 5ean), ELA, CCOO eta LABeko ordezkariek txandakako bi orduko lanuztea eginteko proposamenak erabateko baietza jaso zuen. Ekimen horren aldeko faktore garrantzitsu bat: eguneko lau orduko lanuzte horrek 13 orduko geldialdia lortuko zuela, Newarkeko makinei geldi-egote ondorengo berotze prozesua asko kostatzen zaielako. Horren aurka, beste faktore bat: enpresa zuzendaritzak paper stock handia zeukan pilatuta biltegi batzuetan, balizko greba bati aurre egiteko tresna bezala. Gauzak horrela, lanuzteei eutsi zizkieten, 9 egunetan zehar, Eguberriak iritsi arte. “Inor ez zen lanera joaten, baina 2012 urtarrilaren 1etik aurrera, estatu hitzarmena hasi ziren aplikatzen; borrokan segitzeko baino ez zitzaigula geratzen argi zegoen”, azpimarratzen zuten Kepa Sesmak eta Alberto Rodrigok.\nArerioren erruak aprobetxatu beharra\nEguberriak igarota, urtarrilaren 9an berriro eutsi zizkien lanuzteei, baina abagune horretan gaueko txandetan ere. Orduan, enpresa zuzendaritzak ez zituen makinak geldirik utzi, stock jada nahiko ahuldua zegoelako eta ekoizteko premia omen zuelako. Gainera, aurtengo lehenbiziko 12 egunetan ekoizpen geldialdia agindu zuen Newarkek, “izugarrizko huts egitea eginez, haren stocka are txikiagoa gelditu zelako”. Langileek ezin zuten aukera hori desaprobetxatu, lan gatazka bat gure abilezia eta indarrari esker irabaz dezakegulako, baina arerioren erruei esker ere. “Greba mugagabearen unea iritsi zen, txandakako lanuzteek gure jendea ahultzen zutelako, enpresen jarrera mugitu gabe: haiek baino egun bat gehiago tinko eustearekin nahiko izango zela konturatu ginen”. Greba mugagabeari baietzak 78 boto jaso zituen, eta ezetzak, aldiz, 24. CCOOk txandakako lanuzteekin segitu nahi zuela, baina ezin.\nGreba mugagabearen kronika\nGreba mugagabea urtarrilaren 26an hasi zen, eta ia langile guztiak Atarrabiakoak izanik, haien borroka oso modu azkarrean zabaldu zen herrian zehar. Egun berean bertan, adibidez, langileen aldeko mozioa eztabaidatu zen Atarrabiako Udalean, talde politiko guztien atxikimendua lortuz. “Udaleko laguntza (Bildu dago alkatetzan) oso garrantzitsua zen guretzat, herri osoa gurekin zegoela adierazten zuelako, eta laguntza materiala helarazi zigulako”, besteak beste, lantegiaren aurrean ezartzeko akanpalekuaren jaima (holako kanpin-denda handia berogailuarekin eta guzti) eta zegozkien baimenak. “Egun eta gau osoan zehar egon ginen bildurik, Newarki aurre eginez, hor bertan, fisikoki, eta herriko jende andana igarotzen zen bere atxikimendua adierazteko; oso laguntza garrantzitsua zen guretzat”.\nAurrera zihoan greba, langileak denak batera, pitzadurarik gabe... Gauzak horrela, bost egun geroago heldu zen Newarken zuzendaritzaren porrota: “Ez dugu estatu hitzarmena aplikatuko”, zion jerenteak. Bai, atzerapauso ikaragarri hori sahiestua zegoen ordurako, baina hortik aurrera, zer? Soldataren igoera, lanaldiaren iraupena, gainontzeko baldintzak... dena zegoen negoziatu gabe. Bi hilabeteko gatazka latz baten ondoren, abiapuntuan zeuden berriro. Atzerapauso bakar bat ere ez, bai, baina etorkizunari begira, zer?\n“Bide erdia baino gehiago oraindik egiteko zegoela konturatu ziren lankideak”, orduan ohartu zuten ELAko batzordekideek, eta greba eteteko asanbladan agerian geratu zen hutsune hori. “Ez zitzaien nahiko iruditu enpresarekiko adostutakoa, hau da, enpresa-ituna mantentzea, eta eskatu ziguten enpresa-hitzarmena negoziatzea”.\nBeste moduan esanda, Newarkeko langileek oso argi zeukaten zein den, akordio moten artean, babes gehien eskaintzen dien legea: enpresa-hitzarmena. Agindu horrekin (langileen %53ko babesarekin), zuzendaritzarekin bilera-sail batean murgildu zen batzordea, konpromiso berri bat lortu arte: 2012ko urtarrilaren 31an, Newark enpresak eta langileen ordezkaritzak Nafarroako Gobernuaren erregistroan sartu zuten greba bukatzeko dokumentu erabakigarria: enpresa-hitzarmena negoziatzeko asmoa. “Argi dago hitzarmen horren edukiak ez daudela sinaturik, baina atzera bota dugu enpresaren hasierako erasoa, hau da, dena Madriletik inposatzea”.\nSindikatu esparrura ekarriz, ondorengo hau da Newarkeko langileek erakutsitakoa: “Negoziazio kolektiboaren erreforma geldi daiteke, eta guk lortu dugu: Atarrabian ez dute indarrean jarriko”, eta bertan gertatutakoa Euskal Herri osora zabaltzerik baino ez dago, tokian tokiko sindikalizazioaren, antolakuntzaren eta, behartzen bagaituzte, borrokaren bidez.


Pieza txikienentzako biltegi praktikoa - IKEA\nGazteentzako eta umeentzako logelen galeria\nPieza txikienentzako biltegi praktikoa\nHaurtxoaren arropa gordetzeko, haurtxoa aldatzeko behar duzun guztia eta askoz gauza gehiago aurkitu ditzazun aholkuak eskaintzen dizkizugu. Honela, ez zara hainbeste estresatuko eta bizitzako plazer sinpleetaz gozatu ahal izango duzu.\nErabili osagarriak tiradera txikienetan galtzerdi txikiak eta txanoak galdu ez daitezen. Gorde tiradera sakonenak leku gehien betetzen duten artikuluentzat. Gorde zure haurtxoak behar duen guztia STUVA serieko altzarien bidez.\nErabili sehaskaren azpian dagoen lekua ipuinak eta peluxeak gordetzeko eta eskura izateko. Lotarako ordua iristean, aktoretxo iletsuak gidoia jarraituz antzezlekura ateratzeko prest egongo dira.\nFLISAT4 esekitokidun kako-altzaria5€\nHaurtxoa aldatzen ari zaren bitartean entretenitzeko era dibertigarriren bat behar duzu? Jarri txupeteak eta irudi dibertigarriak dituzten eskuoihal leun eta bigunak mahai osoan zehar.\nErabili estalkirik gabeko kaxak behar dituzun gauzak erraz hartzeko pixoihalak aldatzerakoan. Erabili kolore ezberdinetako kaxak barruan gordetzen dituzun artikuluen arabera. Era horretan, bilatzen ari zaren gauzak behar duzunean aurkituko dituzu. Aurrealde gardenari esker, barruan dagoena ikusi ahal izango duzu.\nKaxa18x27x17 cm 3 pack\nKonpartimentudun kaxa25x41x16 cm\nKonpartimentudun kaxa25x41x9 cm


Nafarroako bestagileak koloreztatzeko liburua prestatu du Duguna taldeak - Nafarroako Dantzak\nNafarroako bestagileak koloreztatzeko liburua prestatu du Duguna taldeak\nAunitz dira Nafarroako bestez gozarazten gaituztenak, pertsonaia eta dantzari aunitz ditugu hemen jaiak alaitzeko beti prest. Orain ttikienek haiekin gozatzen ahalko dute urte osoan zehar Duguna dantza taldeak 'Koloreaga: nafarroako festagileak' liburua prestatu baitu. Bertan Nafarroako 32 pertsonaia ageri zaizkigu bakoitzak nahi gisan kolorezta ditzan.\nAsisko Urmenetarenak dira liburuko marrazkiak eta kolorez zein txuri-beltzean argitaratu dituzte. Abenduaren 23an eginen dute aurkezpena eta heldu den astetik aitzina Iruñeko Karrikiri eta Abarzuza liburu-dendetan izanen da salgai. Zuzenean Duguna dantza taldeari ere eskatzen ahal zaio (+34) 657 332 944 telefono zenbakira deituz edo duguna@duguna.org helbidera idatziz.\nDugunak bere blogean azaltzen duenez, Juan Velezek esandakoek zer ikusi handia izan dute liburu honen sorreran. Dantzari eta inauterietako pertsonaiak koloreztatzeko liburu baten beharra azaldu zien behin eta orduan konturatu ziren dantza eta folklorea lantzeko material gutxi dagoela haurrei bideraturik. Gabezia hori ez da hain handia izanen hemendik aurrera, 'Koloreaga: Nafarroako festagileak' liburuak behinik behin hori du helburu.\nordua: 08:00 Egilea: NEDB\nEtiketak: dantza , duguna dantza taldea , euskara , folklorea , liburua , marrazkiak\nIker Larunbe aurreskulari txapelduna\nHelduentzako Eukal Dantzen Ikastaroa /Taller de Da...\nDuguna,koleztatzeko libura. Libro para pintar.\n“Hutseaniko hazkurria" Bidadorren olerkiak/Poemas ...\nDantzas populares en Iruña\nNafarroako bestagileak koloreztatzeko liburua pres...\nDuguna ha preparado un libro para colorear persona...\nZuberotarren dantza eta doinuak\nAlurr dantza taldeak bere lan berria eskainiko du ...\nEgilea: NEDB ordua: 08:00


14/2018 EBAZPENA, urtarrilaren 23koa, Jaurlaritzaren Idazkaritzako eta Legebiltzarrarekiko Harremanetarako zuzendariarena, zeinaren bidez xedatzen baita argitara ematea Alkizako Udalarekin sinatutako lankidetza-hitzarmena, administrazioaren eta kudeaketa elektronikoaren esparruko zerbitzuak elkarri emateko.\nArtikulu bakarra administrazioaren eta kudeaketa elektronikoaren esparruko zerbitzuak elkarri emateko Alkizako udalerekin sinatutako lankidetza-hitzarmenaren testua Euskal Herriko Agintaritzaren Aldizkarian argitaratzea.\nERANSKINA, JAURLARITZAREN IDAZKARITZAKO ETA LEGEBILTZARRAREKIKO HARREMANETARAKO ZUZENDARIAREN URTARRILAREN 23KO 14/2018 EBAZPENARENA EUSKAL AUTONOMIA ERKIDEGOKO ADMINISTRAZIOAREN ETA ALKIZAKO UDALAREN ARTEKO LANKIDETZA-HITZARMENA, INFORMAZIOAREN, ADMINISTRAZIOAREN ETA KUDEAKETA ELEKTRONIKOAREN ESPARRUKO ZERBITZUAK ELKARRI EMATEKO\nBestetik, Jon Umerez Urrezola, Alkizako Udaleko alkatea, Udalaren izenean, Toki-araubidearen oinarriak arautzen dituen apirilaren 2ko 7/1985 Legean ezarritakoa aplikatuta, eta tokiko araubidearen gaietan indarrean dauden xedapenen testu bateginak (apirilaren 18ko 781/1986 Legegintzako Errege Dekretu bidez onartuta) eta Euskadiko Toki Erakundeei buruzko apirilaren 7ko 2/2016 Legeak esleitutako eskumenak erabilita.\nEuskal Autonomia Erkidegoko Administrazioak eta Alkizako Udalak, besteak beste, betebehar hauek dituzte: herritarrei kalitateko zerbitzuak esleitzea, baliabide publikoak eraginkortasunez esleitzen eta erabiltzen saiatzea eta administrazio-izapideak sinplifikatzea. Horrez gain, beste administrazio publiko batzuekin batera, helburu partekatuak lortzeko jarduten dutenean, parte-hartzearen, objektibotasunaren, gardentasunaren eta lankidetzaren printzipioak bete behar dituzte. Kasu zehatz honetan, EAEko Administrazioaren eta Tokiko Administrazioaren arteko elkarlana ezartzen da. Hala izan behar duela agintzen da lege hauetan: Euskadiko Toki Erakundeei buruzko apirilaren 7ko 2/2016 Legea (1. eta 4. artikuluak) eta Sektore Publikoaren Araubide Juridikoaren urriaren 1eko 40/2015 Legea (3. eta 140. artikuluak). Horretarako, 140.2 artikuluak ezartzen duenez, tokiko administrazioarekiko harremanak tokiko araubidearen oinarrizko legeen bitartez arautuko dira, III. tituluan araututa ez dauden gaietan.\nHitzarmen honek beste xede bat ere du: atxikitze-mekanismoa ezartzea, III. eranskina betez, hitzarmen hau sinatu duen Alkizako Udalak atxikitzeko administrazio elektronikoaren esparruko oinarrizko irtenbideak elkarri emateko Estatuko Administrazio Orokorrarekin 2017ko martxoaren 24an sinatu den lankidetza-hitzarmenari, aplikagarriak diren alderdi guztietan. Aipatutako lankidetza-hitzarmen horrek Lehendakaritza Ministerioaren eta Euskal Autonomia Erkidegoaren artean administrazio elektronikoaren esparruko zerbitzuak elkarri emateko 2010eko urriaren 18an sinatu zuten lankidetza-hitzarmena ordezkatu du.\nEuskal Autonomia Erkidegoko Administrazioak eta Alkizako Udalak hitzarmen honetako bi eranskinetan zerrendatzen diren eta Eusko Jaurlaritzari dagozkion zerbitzuen funtzionalitateak baliatu ahal izango dituzte. Eranskinak honako hauek dira:\nAlkizako Udalean: administrazio elektronikoaren eskumena duen organoa.\nJarraipena, zaintza eta kontrola egiteko batzordea eratuko da, hitzarmen honetan eta eranskinetan alderdi sinatzaileek hartu dituzten konpromisoen kudeaketa, jarraipena eta kontrola egiteko. Honako kide hauek izango ditu: Alkizako Udalak izendatutako bi kide eta Eusko Jaurlaritzak izendatutako beste bi.\nHitzarmenaren formalizazioa eta haren azkentzea Euskal Herriko Agintaritzaren Aldizkarian, Gipuzkoako lurralde historikoko aldizkari ofizialean eta Alkizako udaletxeko iragarki-taulan argitaratuko dira.\nHamabigarrena. Alkizako Udala atxikitzea Euskal Autonomia Erkidegoko Administrazioaren eta Estatuaren Administrazio Orokorraren artean 2017ko martxoaren 24an sinatutako hitzarmenari.\nAlkizako Udaleko alkatea,\nJON UMEREZ URREZOLA.\nJon Umerez Urrezola jaunak, Alkate gisa, Alkizako Udalaren ordez, hauxe\nAlkizako Udaleko Udalbatzak 2016ko urriaren 25ean erabaki du administrazio elektronikoaren oinarrizko irtenbideak elkarri emateko Estatuko Administrazio Orokorrarekin sinatutako lankidetza-hitzarmenari atxikitzea, jarraian zehazten diren baldintzei jarraituta eta hitzarmenaren 1.2 klausularen arabera. Hitzarmen hori 2017ko apirilaren 21eko Euskal Herriko Agintaritzaren Aldizkarian, 76 zenbakikoan, argitaratuta dago, eta 2017ko martxoaren 24an sinatu zen.\nAlkizako Udalak hitzarmena ezagutu eta erreparorik gabe onartzen du, hari atxikitzeari dagozkion alderdi guztietan; horrez gain, konpromisoa hartzen du hitzarmenean jasotako betebeharrak betetzeko, alderdi sinatzaileek ematen dituzten administrazio elektronikoaren oinarrizko irtenbide teknologikoak (bigarren klausulan zerrendatu dira) edo eguneratu edo etorkizunean aldatzen direnak eskuratzeari eta erabiltzeari dagokienez. Horrez gain, bere eskumenen arloan, hitzarmenean Euskal Autonomia Erkidegorako ezarritako betebeharrak ere bere gain hartzen ditu.\nAlkizako Udala, toki-erakunde horren ordezkari izanik, administrazio elektronikoaren esparruko oinarrizko irtenbideak elkarri emateko Estatuko Administrazio Orokorrarekin 2017ko martxoaren 24an sinatutako lankidetza-hitzarmenari atxikitzea, lehenengo klausularen 2. atalean aurreikusitakoaren arabera.


MIR: hamabost urte espazioan - Elhuyar Aldizkaria\nHasiera » Erreportajeak » MIR: hamabost urte espazioan\nMIR: hamabost urte espazioan\nEspazioa etxean sartu zaigula argi dago. Zenbat izen bihurtu zaizkigun eguneroko! Sputnik, Gagarin, Apolo, eta nola ez... Mir . 15 urtez izan dugu Mir gure inguruan biraka. Espazioan pertsonek gidatutako misiorik luzeenak bertan egin dira eta etorkizunean gizakiak espazioan modu iraunkorrean bizi eta lan egiteko ezinbesteko informazio-iturri bilakatu da.\nMir estazioaren egitura modularra da. Eguzki-panel handiak dituena Mir modulu nagusia da. Bere ezkerrean (ardatz nagusian) Kvant 1 modulua dago, eta goiko muturrean ikusten dena Soiuz-TM espazio-ontzia da. Parean ikusten dena Kristall modulua da. Guztira 140 tonako pisua, 30m-ko luzera eta 33m-ko zabalera ditu estazioak. (NASA)\nSobietarren espazio-estazio iraunkorrerako bidea 1964an hasi zen, Juri Gagarin lehen kosmonauta espazioratu eta hiru urte eta erdira, Txelomei jeneralak OKB-52 enpresan lankideak batu eta gidatutako lehen espazio orbitala eraikitzeko erabakia hartu zuenean. Diseinatu zuten estazioa erraldoia zen garai hartarako: 20 tonako pisua eta 4,1 m-ko diametroa. Diametroa ere ez zen zoriz aukeratu, trenak Baikonur-eko jaurtiketa-estaziora garraia zezakeen tamainarik handiena baitzen.\nHelburua Lurraren inguruko orbitan lanerako gune iraunkorra eraikitzea zen, bertan saiakuntza zientifiko eta militarrak burutzeko. Soiuz (batasuna) izena eman zioten programari eta 1967an abiatu zen Soiuz 1 ontzia orbitan jarri zutenean. Lehen misioek arazo larriak izan zituzten arren, -espazioan hildako lehen pertsona, Vladimir Komarov, 1967an- gutxika-gutxika espazioan lan egiteko behar zuten teknologia garatzen joan ziren sobietarrak. Garai hartan estatubatuarrek martxan zuten Gemini programarekin ere lehia gogorrean aritu ziren. Azkenean, 1970ean, Soiuz 9 misioan kosmonautak 18 egunez egon ziren espazioan eta Gemini 7ak bost urtez izan zuen 14 eguneko iraupen-errekorra gainditzea lortu zuten.\nEstatubatuarren eta errusiarren arteko elkarlana oparoa izan da azken urteotan. Mir modulutik ateratarako argazki honetan, estazioari lotuta, Atlantis transbordadorearen muturra ikusten da.\nOndoren, 1971n, sobietarren lehen espazio-estazioen belaunaldia etorri zen. Saliut moduluak jendearekin edo jenderik gabe egon zitezkeen, eta Soiuz ontziarekin elkartzeko ataskaz hornituta zeuden. Ideiaren oinarria argia zen: espazioan Saliut moduluak mantendu eta Soiuz ontziak erabili lurrerako bidaia egiteko. Saliut programan ere arazo ugari izan zuten hasieran, batez ere Saliut 2 eta 3 misioetan, baina azkenean, Saliut 7ak ordura arteko iraupen-errekor guztiak hautsi zituen, zortzi hilabetez egon baitziren kosmonautak bertan.\n1973an estatubatuarrak ere saiatu ziren espazio-estazio iraunkorrak garatzen, baina Skylab estazioaren ondoren beste programa batzuk -transbordadorea batez ere- indartzea erabaki zuten eta albo batera utzi zuten proiektua.\n1986ko otsailaren 19an azkenik, sobietarrek Mir espazio-estazioa orbitan jarri zuten. Hiruzpalau urterako diseinatutako estazioak 15 urte eman ditu etengabe lanean!\nMir estazioaren egitura\nIzatez, Mir estazioaren egitura modularra da eta elkarri konektatutako hainbat moduluz osatutako konplexua da. Mir en gorputz nagusiari gutxika modulu espezializatuak gehitu zaizkio zientziaren alor desberdinetako saiakuntzak burutzeko gune egokiak eskainiz.\nEspazioan daudenean egoera fisiko onari eusteko eguneroko ariketak egitea ezinbestekoa da, mikrograbitatean muskuluak indarra galtzen joaten baitira.\nMir modulua orbitan jarri zen lehena izan zen eta estazioaren modulu nagusia da. 13 metro luze da eta 4,1 m-ko diametroa du. Beste moduluetatik bertara sartzeko sei ataska ditu. Bi ataska ardatz nagusian -aurrealdean eta atzealdean- eta beste lau alboetan, 90º-ko tartearekin.\nMir moduluan ("bakea" errusiarrez) operazio-gunea eta bizitzeko gunea aurkitzen dira. Operazio-gunea Mir konplexuaren kontrol-gunea da. Bertatik kontrolatzen dute sistemaren funtzionamendua eta bertatik pilotatzen dute estazioa. Horrez gain, saiakuntza zientifikoak egiteko lekua ere badago. Bizitzeko gunean, mahai bat, zaborra gordetzeko sistema eta sukaldeaz gain, kosmonauta bakoitzak bere lotarako kabina du.\nKvant-1 modulua 1987an elkartu zitzaion modulu nagusiari eta astrofisikarako erabiltzen den modulua da. Galaxien, quasarren eta neutroi-izarren inguruko informazioa eskuratzen du, espektro elektromagnetikoa eta X izpien igorpenak neurtuz.\nKvant-2 modulua (1989) ikerkuntza bioteknologikoan eta lurraren behaketan espezializatua dago. Kanporako esklusa ere badu, eta materialek eta sistema elektronikoek espazioan duten portaera aztertzeko erabiltzen da.\nKristall modulu teknologikoa (1990) espazio-ingurunean materialak prozesatzeko gunea da. Mikrograbitateaz baliatuz, erdieroaleak eta beste zenbait material ekoizteko tresneria du. Beste gauza batzuen artean, grabitate-ezean nekazaritza aztertzeko negutegia ere bertan dago.\nSpektr modulua 1995ean bidali zen espaziora, eta atmosfera eta lurreko baliabide naturalen azterketarako tresneria du.\nPriroda modulua izan zen 1996an konplexuari gehitu zitzaion azken modulua. Atmosferan, ozono eta aerosolen kontzentrazioa neurtzeko erradiometro, radar eta espektometroak ditu.\nKosmonauta bakoitzak bere logela du. Argazkian agertzen dena Norm Thagard estatubatuar astronauta da. Zutik dagoela dirudien arren, mikrograbitate egoeran ez dago goialde edo behealderik. 15 estatutako 100 kosmonauta baino gehiago izan dira Mir en.\nMir konplexuaren modulu guztiek zoru, horma eta sabai desberdinduak dituzte -alfonbradun zorua, koloredun hormak eta fluoreszentez hornitutako sabai zuria-. Mikrograbitatean goialdeak eta behealdeak zentzurik ez duten arren, antolamendu honek normaltasun kutsua ematen die kosmonautei.\nKosmonautak Mir estaziora bidaltzeko eta egonaldiaren ondoren lurrera itzultzeko Soiuz-TM modulua erabiltzen da, eta estazioa erregai eta zientzia-tresneriaz hornitzeko, aldiz, Progress-M espazio-ontzia. Progress-M ontzia guztiz automatikoa da, eta Lurrera berriz itzultzean, estazioko zaborra ekartzeko ere erabiltzen da.\nMir en ekarpena\n20.000 saiakuntzatik gora egin da Mir en. Emaitza fidagarri eta egokiak lortzeko, hainbat saiakuntza burutzean nahitaezkoa da pertsonen presentzia, saiakuntzaren bilakaera aztertu eta horren arabera erabakiak hartu eta zerbait aldatu behar denean aldatzeko. Bertan jaio dira lehen aldiz txoriak mikrograbitatean eta bertan jarraitu ahal izan dugu anfibioen enbrioien bilakaera. Ez da aurkikuntza miragarririk egin, baina, dudarik gabe, estazio honek denbora luzez espazioan behaketak eta azterketak egiteko aukera paregabea eskaini du.\nBestalde, gizakiak espazioan bizi eta lan egiteko baldintza eta mugak ikusteko oso baliagarria izan da Mir . 1988an, sobietarrek urtebetez bi kosmonauta jarraian izan zituzten estazioan. Egonaldiaren iraupen hobezina sei hilabetekoa dela ikusi da. Kosmonautek lehen hilabetea grabitate-ezaren egoerara ohitzeko behar dute, batez ere erosotasunez mugitu eta lanak lasai burutzeko.\nBertan ikusi denez, giza gorputza nahiko ondo egokitzen da mikrograbitatera. Lehen pare bat astetan kosmonautek goragaleak izaten dituzte, baina ondoren organismoa odolaren banatze berri horretara ohitu eta eroso sentitzen da. Muskuluen indarra eta hezurren erresistentzia beharrezkoak ez direnez, ahultzen joaten dira eta hori da arazoetariko bat. Izan ere, kosmonauta berriro lurrera itzultzen denerako egoera fisikoa zaindu behar du, eta egunean ordu-pare batez ariketa fisikoak egin arren, sei hilabete egon ondoren ondorioak larriak izaten hasten dira. Hau oztopo handia izango litzateke urteak iraungo luketen balizko planetarteko bidaietarako. Gainera, sei hilabetetik gora, kosmonautari herrimina sartzen zaio eta produktibitatea asko gutxitzen da.\nBazkaltzeko ordua heldu da.\nBaina agian Mir en onurarik handiena espazioan nazioarteko elkarlanari ateak zabaldu izana da. 1993tik aurrera, errusiarrak estatubatuarren transbordadoreetan dabiltza eta estatubatuarek Mir en egonaldi luzeak egin dituzte. Mir en bertan, 15 estatu desberdinetako astronautak izan dira. Honek guztiak martxan dagoen nazioarteko espazio-estazioari eman dio bidea. Ezin eskertuzko elkarlana, bi potentzien arteko harremanei eusten lagundu duena.\nMir en jasotako informazioak estazio berriaren egitura diseinatzeko balio izan du eta Mir en erabilitako hainbat eta hainbat irtenbide erabiltzeko asmoa dago: espazioan estazioa egonkortu eta orekatzeko sistema, erregai- eta elektrizitate-sistema, Progress hornikuntza-ontzi automatikoa, etab. Nazioarteko estazioaren modulu nagusia bera ere, Zveda modulu errusiarra izango da.\nEz da makala gero Mir ek utzitako erronka. Nazioarteko estazio berriak indarrez hartuko al du Mir zaharrak utzitako lekukoa?\nMirCorp: Mir-en iraupena ziurtatzeko diru-iturri pribatuen bila\nMerkatu-ekonomia ere heldu da espaziora. Telekomunikazio-sateliteek, farmazia-ikerkuntzarako saiakuntzek edo material berrien ekoizpena burutzeko aukerek espazioa ere merkatu-ekonomiara ekarri dute.\nMir ek ere diru-iturri pribatuetan izan du bere azken aukera. Mir en kudeaketa daraman Errusiako Energia espazio-konpainiak eta Herbeheretako Gold Apple konpainia pribatuak MirCorp sozietatea sortu zuten.\nMirCorp en atzean telekomunikazioetan dirutza egin duten zenbait enpresari daude, batez ere Walt Anderson estatubatuarra eta Txirinjev Katuria Internet munduko enpresari indiarra.\nAnderson-en esanetan, " Mir zaharkituta dago eta arazoak ditu, baina eraikuntza zaharrak ere ez ditugu botatzen berotze-sisteman arazoak dituztenean. Etxea berriztatu egiten da"\nDennis A. Tito izan zen MirCorp-ek sortutako espazio-turismorako prestatu zen lehena. Argazkian, II-76 errusiar hegazkinean grabitate-ezean entrenatzen. 20 milio dolar (2.500 milioi pezeta, 150 milioi libera) ordaintzeko prest zegoen. (MIRCORP)\nHaren helburua Mir estazioa beste bi urtez mantentzea zen. Horretarako lehenengo eta behin, beharrezkoa zuten konponketa batzuk burutzeko misioa bidaltzea. Horrela, 2000ko apirilaren 6an bi kosmonauta bidali zituzten mikroihesak konpondu eta beharrezkoak ziren gainerako konponketak ere burutzera. Hilabete berean, erregaiz betetako Progress-M ontzia bidali zuten diru-iturri pribatuez ordainduta. Kosmonautak bi hilabetez izan ziren espazioan eta hainbat saiakuntza egiteko erabili zituzten. Diru pribatu hutsez ordaindutako lehen espazio-misioa izan da.\nBaina MirCorp ek ekarritako berrikuntzarik deigarriena, espazioa turismoarentzat zabaltzeko aukera izan da. Dennis Tito estatubatuar diruduna izan da espaziora joateko prest agertu den lehena. 20 milioi $ ordaintzeko prest agertu zen eta "izarretako hirian" ere prestakuntza-ariketak burutu zituen. Titanic filmaren zuzendaria den J. Cameron-ek ere agertu zuen Mir en bidaiatzeko asmoa.\nPrestaketak burutu zituen beste bat Vladimir Stelkov aktorea izan zen. Mir en filmatzekoa zen "Azken bidaia" izeneko filmerako aktore aukeratu zuten Stelkov. Telebistan arrakasta handia izan duen Survivors (bizirik dirauena) lehiaketaren sortzaile den Mark Bennet-ek ere interesa agertu zuen, eta Estatu Batuetako NBC kateak 40 milioi $ jarri zituen mahai gainean. " Mir helburu" izeneko programa honetan, dozena bat lehiakide espaziora joateko prestatuko ziren eta errusiar ofizialek astean lehiakide bat deskalifikatuko lukete. Saria, nola ez, Mir estaziora bidaia.\nBaina Mir ek pertsonekin espazioan jarraitzeko 125 milioi $ inguru bildu behar zuen MirCorp ek. Abenduan ordaindu beharreko diruak ez ziren garaiz heldu eta azkenik, Mir en arazo teknikoek bultzaturik bertan behera utzi behar izan dute proiektua.


CNT-ren “Erruduna seinalatu” kanpaina PPren egoitzaraino heltzen da | ekinarenekinaz\nCNT-ren “Erruduna seinalatu” kanpaina PPren egoitzaraino heltzen da\nAzken bi astetan patronalaren eta bankuen aurkako konzentratazioak egin ondoren, gobernuaren txanda heldu da “guk ordaintzea nahi duten beste krisiaren benetako errudun bat”. “Politikoak eta sindikalismoaren profesionalak enpresari eta bankuen txotxongiloak besterik ez direla gogoratu nahi dugu. Haiek guztiak prekarietatera zigortu nahi gaituzte eta osasuna eta hezkuntza saldu nahi dituzte”, sindikatuak azpimarratu du.\n“Langileriak -azpimarratu du- eraso hauei aurre egin behar die eta hainbeste odol kostatu zuena galtzeko prest ez dagoela baieztatu behar du” Sindikatuak esan du, CNT “langileriaren zerbitzura borrokarako tresna dela” eta bere eredu sindikala, diru-laguntza eta liberatu barik, aldarrikatu du.\n“Langileen sindikatua gara eta ez gaude inolako botereren menpe. Demokrazia zuzena da gure ezaugarririk garrantzitsuena eta arazoetan inplikatuta daudenak, horiek dira erabaki behar dutenak.\nModu horizontalean antolatuta gaude, parekoen artean, bankariek eta enpresariek gorrotatzen dutena eginez: elkartasuna eta autogestioa”, gaineratu du.


Aixe Sahara! –\nJoan den mendeko 70eko hamarkadan, herri euskaldun guztietatik soldaduskara bidaltzen gintuzten Sahara, Ceuta edo Melillara. Nik Joseba Elosegiri galdetu nion, Casablancan bizitua zelako, ea nola esaten zen arabieraz ‘Gora Sahara’, edo ‘Viva Rif’. Al Rif, Ifni, Sahara… Duela hirurogei urte arte Espainiaren koloniak zirenak eta gaur egun Marokok bereak aitortzen dituenak gogoan izan beharko lirateke, Espainiako Gobernuaren jarrera aldaketaren benetako arrazoiak eta ondorioak aztertzerakoan. Betiere ez litzateke ahaztu beharko 1898an Kuba, Puerto Rico eta Filipinak galdu izanak —edo zehazkiago esate arren AEBek kendu izanak— ez ziela Espainiako langileei kalterik egin.\nEspainiako Gobernuak Saharari buruz egin berri duen jarrera aldaketa, etikoki bidegabea izateaz gainera, politikoki ere kaltegarria eta atzerakoia gertatuko da.\nBidegabekeria etikoa, lehenik Saharako herriari eta herritarrei egiten zaie. Ondoren, ordea, Marokoko herritarrei eta demokraziari; estatu hartako errege den Mohamed VI.ak lurralde aldarrikapen eta halakoez baliatuz eusten baitio agintaritzari. Baina hirugarrenik, bidegabekeria hau Espainiako eta Mendebaldeko demokraziari egiten zaion iseka ikaragarria besterik ez da, Trump presidente ohiaren jokabide ultra bati jarraituz.\nEgia da aldaketa honekin irrigarrienak ez ezik guztiz mespretxatuak PSOEko militanteak berak gelditu direla lehen une batean. Agerian dago baita ere, lotsarik baleuka dimititu beharko lukeen gezurtia bezala, berriz, azaldu dela Jose Manuel Albares Bueno Atzerri Ministroa. Baina eztabaida ez da hasi besterik egin. Ez dira aipatu aurrekariak eta ez dira aitortu benetako arrazoiak, eta, ondorioz, ez dira azaldu eta aztertu benetako ondorioak.\nSahararen aurrekari zuzenak Rif eta Ifni dira. Espainiak Afrikako Iparraldean zeukan kolonia —protektoratu eufemismoa ere ematen zitzaion— Al Rif deitzen zen Maroko baino gehiago. Eta han 1921ean izandako altxamenduaren ondorioz Abdelkrim buruzagi zelakoak Al Rif-eko Errepublika aldarrikatu zuen eta errepublika presidentetzat aitortu zen bost urtez. Frantziak eta Espainiak elkar hartuta gerra hasi zuten eta gerra hartan ibilita egin ziren ezagun Sanjurjo, Mola, Franco, eta, gero, 1936ko matxinadan, buru izango ziren beste asko. Tetuan izan zen Rif lurraldeko hiriburua eta hiri hartan, Tanger edo Casablancan bezala jaiotakoek arabiera eta thamazih edo bereber hizkuntzaz gainera, askok eta askok gaztelera zuten bere hizkuntza propiotzat.\nFrantziak eta Espainiak 1956an eman zioten independentzia Marokori beren «protektoratuak» alde batera utzita. Baina 1958-1959an oldarraldi edo altxamendu bat gauzatu zen Rif lurraldean eta Marokoko monarkiak —Hasan eta Ufkir buru—, fosforozko eta kimikazko arma debekatuak erabiliz, zapaldu zuten altxamendu hura. Eman edo aitortu al dio Marokoko monarkiak autonomiaren bat Rif deitutako lurraldeari? Ez. Aintzat hartzen al du Marokoko monarkiak Tetuan, Tanger, Casablanca eta beste hiri askotan hitz egiten den eta, batez ere, hitz egiten zen hizkuntzarik edo kulturarik? Ez. Ohartzen al dira Espainiako eskuin muturreko alderdikoak gaztelera edo espainolaren kontrako jarduna egiten dutela beren jarrera politikoekin? Ez dira gauza horretarako…\nIfniren kasua gogoan izatekoa da, Espainiako probintzia izaera aitortu zitzaiola baina Marokoko monarkiak Rifeko altxamendua zapaldu ondoren, berehala ekin zion lurralde hartako gatazkari; 1960ko hamarkadaren hasieran eta 1969an Frankok onartu eta aitortu zuen bere porrot militarra eta eman zion Marokoko monarkiari Ifni deitutako Espainiako probintzia ohia. Ba al da lurralde hartan autonomiaren bat? Ez. Ba al du edo aipatu al du inoiz Marokoko monarkiak Ifni deitutako lur eremuan autonomia motaren bat jartzeko asmorik? Jakina ezetz.\n1975ean Franco hiltzear zelarik Saharako Martxa Berdea deitutako inbasioa antolatu zuen Marokoko monarkiak. Espainiako gudarosteak alde egin zuen berriro. Itxurak egiteko besterik balio ez zuten erabakiak hartu ziren, adibidez, Sahararen hegoaldea Mauritaniari ematen zitzaiolakoa. Beraz, Sahara zatitu eta banatu zuten, bertako biztanleriari inolako jaramonik egin gabe. Eta jakina, Maroko Sahara osoaz jabetu zen Espainiako gudarosteak ihes egin ondoren. Ezin da ahaztu «Magreb Handia» den Marokoren inperio ametsaren barruan dagoela Mauritania bera ere.\nNazio Batuek autodeterminazio eskubidea egikaritzeko agintzean ez dio agindu hori soilik Marokori zuzentzen, baizik baita ere Espainiako Estatuari; izan ere, biek egin baitituzte gauzak oker eta gaizki demokraziaren ikuspegitik. Nola sinistu eta aintzat hartu daiteke Marokoren autonomia eskaintza Sahararentzat, baldin eta ez badio autonomiarik eman ez Al Rif lurraldeari eta ezta ere Ifni lurraldeari? Are gehiago; nola aintzat hartu oraindik 40 urte geroago ez badio Saharari berari inolako autonomiarik eman? Eta ze autonomiaz ari gara, gainera, erabakitzeko eskubide demokratikoa duen autonomiaz ala erabakitzeko eskubiderik gabeko autonomiaz?\nMarokoko monarkiaren autonomia eskaintza gezurrezkoa dela azaltzen dute aurrekari guzti hauek, Rif, Ifni edo Sahara bera diren aurrekariek alegia. Eta zergatik sinistu du gezur hori, bera ere gezurtia den Espainiako Atzerri ministroa den Albares jaunak? Eta okerragoa dena, zergatik men egin dio Sanchez presidenteak, garai bateko Gonzalez gogoratzen duen jarrera harroputz horrekin?\nIkusia dago eta aurrekariek azaltzen dute Marokoko monarkiari beharrezkoa zaiola etengabeko lurralde aldarrikapen bat baina ez duela ez inolako autonomiarik edo sakontze demokratikorik egiten ahal. Horregatik, begi-bistakoa da Espainiako Gobernuaren aldaketa duingabeak ez duela bultzatu besterik eginen Melilla eta Ceuta aldarrikatzen jarraitzeko; eta agian, Kanariar Uharteak. Zer egin beharko litzateke? Saharako, Marokoko eta Espainiako herritarren alde demokraziaren eta ondorioz, nahitaez, autodeterminazioaren aldeko apustua.\nOraingoz ez naiz artikulu honetan aldaketa honen ondorio ekonomikoetan sartuko, baina ziur nago Albaresen eta Sanchezen jokaera maltzur hau kalte ekonomikorako ere izanen dela, kalte demokratikorako eta sozialerako izateaz gainera.\nAixe Sahara! Aixe Sahara! Aixe Sahara! Aixe Sahara!\nAixe Sahara!, deskolonizazioa, fronte polisario, Maroko, Mendebaldeko Sahara, Pedro Sánchez, PSOE, Sahara\nZer duzu buruan “Aixe Sahara!”-ri buruz\njosu naberan 2022-04-28 12:51\nMarokon izan ginenean behin, “Aixa Kandhixa!” esaten zuten hango tuareg batzuek.\nKANDHIXA hau hango nonbaiteko dibinitate femeninoa omen zen, herriarekiko onbera bezain inbaditzaile Zuri Arrotzekiko ankerra: bere sexu-amarruez liluratu eta seko burua mozten omen zien.\nEa barriro iratzartzen dogun KANDHIXA… eta hik aipatu elementuak liluratu eta….\nAIXA KANDHIXA, aixa, aixa!


Irekia Eusko Jaurlaritza - Gobierno Vasco :: Dispositiboa eta trafikoan eraginak, “Itzulia Basque Country 2021” lasterketako 2. etapa, Zalla-Sestao, dela-eta\nDispositiboa eta trafikoan eraginak, “Itzulia …\n<img src="https://www.irekia.euskadi.eus/uploads/cover_photos/68012/original/20201027170350_IMG_0103.JPG" style="max-width:100%" alt="" />\nOsasun-egoera dela-eta, Ertzaintzak zaleei eskatzen die etxean geratzeko ospe handiko txirrindulariak elkartuko dituen lasterketaz gozatzeko\nErtzaintzaren Trafikoko unitateak, Brigada Mugikorra eta Zaintza eta Erreskate Unitatea eta lasterketak zeharkatuko dituen udalerrietako ertzain-etxe guztietako agenteak eta udaltzainak arduratuko dira bihar, asteartea, Zalla eta Sestao artean egingo den txirrindulari-proban lagun egiteko eta segurtasuna bermatzeko dispositibo konplexuaz.\nTaldeen kontzentrazioa, sinadura eta aurkezpena 11:42tik 12:57ra egingo da. Irteteko deia 13:02an egingo da (benetako irteera 13:37an izango da). Trafiko-etenak (nagusiki BI-636, N-634, N-639, BI-3651, BI-630 eta BI-745ean) txirrindulariak igarotzeko ordutegirik onena baino 20 bat minutu lehenago egingo dira. Gehieneko abiadura 42 km/h-koa izanda, HELMUGARA 17:18an iritsiko dira, eta gutxieneko abiadura 38 km/h-koa izanda 17:42an.\nHerritarrek web-orrien, aplikazioen eta Twitterreko kontu ofizialen bidez eta trafikoari buruzko informazioa emateko 24 orduan operatibo dagoen Jaurlaritzaren 011 telefono-zenbakiaren bidez eskuratu ahal izango dute trafikoaren eraginari eta Itzuliaren ordutegiei buruzko informazio eguneratu guztia. Azkenik, gidariei Euskadiko errepide-sarean kokatuta dauden mezu aldakorreko panelen bidez emango zaie trafikoko eraginen eta murrizketen berri.\nCOVID-19ari aurre egiteko osasun-egoera dela-eta, “Itzulia Basque Country 2021” berezia izango da, zalerik gabe egingo baita. Parte-hartzaileen eta jendearen osasunak du lehentasun osoa, eta Ertzaintzak, beraz, zaleei eskatzen die etxean geratzeko ospe handiko txirrindulariak elkartuko dituen probaz gozatzeko. Antolatzaileek ere bat egin dute mezu horrekin, eta zaleei gogorarazi diete iritsiko dela errepidera berriz irteteko unea, baina oraingoan arduraz jokatu behar dela.\nAPIRILAK 6 / 6 DE ABRIL: 2. ETAPA – ZALLA-SESTAO\nEtaparen kilometroak guztira: 154.8 km.\nIrteera ordua: 13:37 h, Zallako Renfe Gobeoko geltokiaren paretik.\nIbilbidea: Zalla - Balmaseda – Olabarrieta auzoa (Sopuerta) - Muskiz – Las Carreras – Gallarta – Ortuella – Zierbena – Santurtzi – Portugalete – Sestao – Barakaldo – Castresana – Alonsotegi – Sodupe – Gordexola – Gueñes – Galdames – Sopuerta - Balmaseda – Zalla – Otxaran – Arboleda – Trapagaran – Sestao (HELMUGA).\nIristeko aurreikusitako ordua: 17:18 h.\nEraginak trafikoan: Taldeen kontzentrazioa, sinadura eta aurkezpena 11:42tik 12:57ra egingo da. Irteteko deia 13:02an egingo da (benetako irteera 13:37an izango da). Trafiko-etenak (nagusiki BI-636, N-634, N-639, BI-3651, BI-630 eta BI-745ean) txirrindulariak igarotzeko ordutegirik onena baino 20 bat minutu lehenago egingo dira. Gehieneko abiadura 42 km/h-koa izanda, HELMUGARA 17:18an iritsiko dira, eta gutxieneko abiadura 38 km/h-koa izanda 17:42an.\nAPIRILAK 7 / 7 DE ABRIL: 3. ETAPA – AMURRIO-LAUDIO\nEtaparen kilometroak guztira: 167.7 km.\nIrteera ordua: 13:18 h Amurriotik (A-624, Vitoria-Gasteiz 41 kartela).\nIbilbidea: Amurrio – Lezama – Altubeko mendatea– Amezaga – Murgia – Mamurga – Apodaka – Mandojana – Langraitz – Mimbredo – La Tejerera mendatea– Gesaltza Añana – Espejo – Zuatzu Kuartango – Abornikano – Urduña – Saratxo (Amurrio) – Luiando – Okondo – Malkuartuko mendatea – Laudio-Ermualde (HELMUGA).\nEraginak trafikoan: ekipoen kontzentrazioa, sinadura eta aurkezpena eta irteteko deia 13:18 baino lehen egingo da eta benetako irteera 13:18an izango da. Trafiko etenak (nagusiki A-624, A-2622, BI-625 eta A-3632an) txirrindulariak igarotzeko ordutegirik onena baino 20 bat minutu lehenago egingo dira. Gehieneko abiadura 42 km/h-koa izanda, HELMUGARA 17:18an iritsiko dira, eta gutxieneko abiadura 38 km/h-koa izanda 17:43an.\nAPIRILAK 8 / 8 DE ABRIL: 4. ETAPA –GASTEIZ-HONDARRIBIA\nEtaparen kilometroak guztira: 160.2 km.\nIrteera ordua: 13:29 h Arkautetik, Gasteiz (N-104, Arkaute kartela).\nIristeko aurreikusitako ordua: 17:16 h.\nEraginak trafikoan: taldeen kontzentrazioa, sinadura eta aurkezpena 11:52tik 13:07ra egingo da. Irteteko deia 13:12an egingo da (benetako irteera 13:29an izango da). Trafiko-etenak (nagusiki N-104, GI-627, GI-2632, N-1 eta GI-636an) txirrindulariak igarotzeko ordutegirik onena baino 20 bat minutu lehenago egingo dira. Gehieneko abiadura 42 km/h-koa izanda, HELMUGARA 17:16an iritsiko dira, eta gutxieneko abiadura 38 km/h-koa izanda 17:44an.\nAPIRILAK 9 / 9 DE ABRIL: 5. ETAPA – HONDARRABIA-ONDARROA\nIrteera ordua: 13:29 h Hondarribitik, Beko Errotako sarrera paretik (GI-636).\nIbilbidea: Hondarribia – Errenteria – Pasaia – Donostia – Añorga – Aginaga – Orio – Zarautz – Zumaia – Itziar – Deba – Mutriku – Saturraran – Mendexako mendatea – Ziortza-Bolibar – Markina – Etxebarria – Elgoibar – Mendaro - Ondarroa (HELMUGA).\nEraginak trafikoan: taldeen kontzentrazioa, sinadura eta aurkezpena 11:39tik 12:54ra egingo da. Irteteko deia 12:59an egingo da (benetako irteera 13:29an izango da). Trafiko-etenak (nagusiki N-634, BI-638 eta BI-633an) txirrindulariak igarotzeko ordutegirik onena baino 20 bat minutu lehenago egingo dira. Gehieneko abiadura 42 km/h-koa izanda, HELMUGARA 17:18an iritsiko dira, eta gutxieneko abiadura 38 km/h-koa izanda 17:42an.\nAPIRILAK 10 / 10 DE ABRIL: 6. ETAPA – ONDARROA-EIBAR-ARRATE\nEtaparen kilometroak guztira: 111.9 km.\nIrteera ordua: 15:10 h Saturraranetik, Repsol gasolindegi paretik.\nIbilbidea: Saturraran – Lastur – Madarixa – Bergara - Soraluze – Barinaga – Markina Xemein – Trabakuako mendatea – Mallabia – Ermua – Eibar - Arrate (HELMUGA).\nIristeko aurreikusitako ordua: 17:24 h.\nEragina trafikoan: Eibarko Udalaren informazio osoa https://bit.ly/31EyQoP. Taldeen kontzentrazioa, sinadura eta aurkezpena 13:33tik 14:48ra egingo da. Irteteko deia 14:53an egingo da (benetako irteera 15:10ean izango da). Trafiko-etenak (nagusiki GI-638, N-634, GI-631, GI-627 eta GI-633an) txirrindulariak igarotzeko ordutegirik onena baino 20 bat minutu lehenago egingo dira. Gehieneko abiadura 50 km/h-koa izanda, HELMUGARA 17:24an iritsiko dira, eta gutxieneko abiadura 46 km/h-koa izanda 17:36an.\n20201027170350_IMG_0103.JPG 4 MB (JPG)


Augustin Zubikarai XVIII. sarian parte hartzeko deialdia zabalik da - PostData\nAugustin Zubikarai XVIII. sarian parte hartzeko deialdia zabalik da\nOndarroako Udalak eta Elkar argitaletxeak, euskal kultura aberasteko eta idazleen lana bultzatzeko asmoz, Augustin Zubikarai saria antolatzen dugu, nobelak sortzeko beka gisa funtzionatuko duena, ondorengo oinarrien arabera:\nc) Egilearen izen-abizenak, helbidea, posta elektronikoa, telefonoa eta nortasun agiriaren kopia eskaneatua.\n(Egileei buruzko informazioa Udalak gordeko du erabakia hartu arte, eta epaimahaikoek ez dute jakingo haien berri).\n4. Proiektuak, 2018ko irailaren 30a arte bidal litezke helbide honetara: mrey@ondarroa.eus\n5. Ana Urkiza, Leire Bilbao eta Xabier Mendigurenek osatutako epaimahaiak jasotako proiektu guztiak aztertu eta haien arteko bat izendatuko du irabazle 2018ko urriaren 31 baino lehen. Aurkeztutako lanek behar adinako kalitaterik ez dutela iritziz gero, beka eman gabe utz dezake epaimahaiak.\naugustin zubikarai sariaelkar argitaletxeaeuskarazko edukiakliteraturaondarroako udala\n← César Aira : “Escribo sin guión, sobre la marcha”\nJoan Mari Torrealdai: “El euskera no es ajeno al proceso de recentralización en que nos encontramos” →


Batxilergorako marko berria sortzen eta gelaratzen | Aldizkaria\nIKASTOLA 227 > iritziak > Batxilergorako marko berria sortzen eta gelaratzen\nBatxilergorako marko berria sortzen eta gelaratzen\nDerrigorrezko hezkuntzaren ondorengo etapa honetako 120 irakasle ari dira parte hartzen eraldaketan\nBatxilergoan ere marko teoriko berria sortzen eta gelaratzen hasi dira ikastolak.\nHaur Hezkuntzan, Lehen Hezkuntzan eta Bigarren Hezkuntzan ikastolak aurrera eramaten ari diren eraldaketarekin koherentzian, Batxilergoan ere marko teoriko berria sortzen eta gelaratzen hasi dira ikastolak. Hamazazpi ikastolatako 120 irakasle ari dira parte hartzen prozesu honetan.\nBatxilergoa izan da Ikastolen Elkarteak historikoki esku-hartze aldetik eta prestakuntza aldetik gutxien ukitu izan duen etapa. Baina aurreko etapetan hezkuntzaren gainean egindako hautu funtsezko eta inportantearen baitan (Euskal curriculumean, konpetentzietan eta integrazioaren pedagogian oinarrituan), eta bereziki DBHko planteamenduaren bitartez ikastoletan erabiltzen eta aplikatzen ari denaren bueltan, bai Ikastolen Elkarteak berak, baina baita ikastolek ere, derrigorrezkoa ikusi dute Batxilergorako planteamendu berri bat egitea, aurreko etapekin koherentzian joango dena. Gogoeta horri erantsi behar zaio, gainera, aurtengo ikasturtean Batxilergoa egiten hasi direla DBHn EKI proiektuaren bitartez ikasi duten lehenbiziko ikasleak.\nPuntualki aurretik ere egin ziren urrats batzuk, baina bereziki iazko ikasturtean erabakia hartuta, ekipo bat ipini da martxan. Diseinu aldetik Mikel Errazkin da arduraduna, baina beste kide batzuk ere badira, DBHko diseinu eta sormen lanetan aritu direnak, Harri Beobide eta Maite Gomezekin batera, Xabi Garzia, Erramun Martiarena, Imma Muñoa eta Phill Ball, esaterako. Lantaldearen osaketarekin batera, Batxilergo Foro bat ere eratu da, hamazazpi ikastolatako etapa horretako 120 irakaslerekin.\nDerrigorrezko Bigarren Hezkuntzako eta ondorengo etapetako Ikastolen Elkarteko koordinatzaile Manu Aurrekoetxeak azaldu digu zertan ari diren. “Iragan ikasturtean EHIk erabaki zuen Batxilergoan lehen aldiz esku-hartzen hastea, eta ez puntualki baizik eta serio heltzea, etapa horretan dauden elementu eta aldaera desberdinak hartu, eta curriculum planteamendu bat egitea, jakinik, zoritxarrez, urte askotan batxilergoa eduki dugula askotan soilik hautaproba batzuei begira. Hautaproba horiek praktikoki ikasle guztiek gainditzen zituzten, eta horregatik, tamalez, eduki dugu geldi xamar Batxilergoa. Baina une honetan beste etapetan egin dugun eraldaketarekin eta ikasle profil mota desberdinarekin, derrigorrezkoa izan zaigu Batxilergoa gure 0-20 planteamenduan sartzea, eta konbentzimenduz egin dugu”.\nBide bat hasi da, beraz. Arakatze bibliografiko bat eta marko teoriko bat sortzen ari dira, ikerketa baten baitan. Marko teorikoarekin batera, nahi izan dute, bide paraleloan, esku-hartzea ere martxan jartzea. Esku-hartzearekin nahi izan delako irakasleek ere markoaren osaketan parte hartzea, berrikuntzaren kultura ezartzeko etapa honetan.\nIkasturte honetan, hastapen teorikoarekin eta hastapen praktikoaren bitartez, 120 irakasle ari dira parte hartzen. Irailetik abendura bitarte egindako planteamenduan esku-hartzeko elementu praktikoak eskuratzea izan da helburua. Irakasle horiek Ikastolen Elkarteak markatutako jarraibideekin gelaratu dituzte erronka eta lan proposamen interdiziplinar eta diziplinarrak. “Hamazazpi ikastolatan egin dugu lanketa, batzuk jada gelara eraman dute beste batzuk bidean daude, hurrengo asteetan gelara eramateko. Bide hori lehen hiruhilekoan egin dugu. Oraindik guztiz amaitu gabe dago, baina uneotan ari gara zehazten hurrengo sei hilabetetan zer bide egingo dugun. Aurreikuspen bat egin genuen, baina hiruhileko bakoitzean egiten dugunarekin irakurketa bat egin nahi dugu aurreikuspena finkatzeko edo moldaketak egiteko”, azaldu digu Aurrekoetxeak.\nUneotan, era berean, erronka desberdinak lantzen ari dira. Demokrazia parte-hartzailearen erronka bat garatu dute, batetik, eta gizarte ekintzailetza edo kooperatibagintzari buruzko beste bat. Bigarren hiruhilekoan, unitate horien gelaratze esperimental bat egingo dute, eta hirugarrengoan Batxilergoko eta Lanbide Heziketako praktika onen jardunaldia antolatzeaz gain, gelaratutako erronka horien hobekuntza eta esku-hartzeari buruzko lanketa egingo da.\n“Guzti honekin nahi dugu baita ere marko teorikoa osatu. Hori osatzen dugunean eta planteamendua egokitzen dugunean beste erabaki bat hartu beharko dugu; ikas-materialgintzaren ikuspuntutik zer nolako materialak egingo ditugun, arloei begira, egituraketari begira… Hurrengo hilabeteetan erabaki horiek lantzen eta bideratzen arituko gara”, gaineratu du Aurrekoetxeak. Aurreikuspenaren arabera, 2020-21 ikasturterako gelara eraman nahi dituzte Batxilergorako ikasmaterial berriak, Ikaselkar argitaletxearen bitartez.\nBide puska bat geratzen da oraindik, baina urratsak aurrera doaz. Orain oreka aurkitu behar gizarteak egiten dituen eskari berrien (kultura konpetentzialekoak) eta Unibertsitaterako hautaproben (edukietan oinarritua) artean. “Ez dugu ahazten Unibertsitate sarrerarako proba, noski, ez dugu amildegirako salto bat egiten”, dio Aurrekoetxeak. “Saltoak egingo ditugu egin behar direnak, baina jakinik kanpo probak gainditu egin behar direla. Baina kanpo probak ez dira helburua, bitarteko batzuk dira. Helmuga da zer ikasle mota nahi dugun atera gure ikastoletatik eta gizarteak gure gazteei zer eskatuko dien gizartean txertatzeko, lan bat bilatzeko… Eta hor gero eta garbiago dago eta errealitate garbia da: eskatzen dute elkarrekin lan egiteko gaitasuna, zailtasunei aurre egitekoa, ideia berriei kemenez tiratzekoa, garapen pertsonal eta soziala, gizarte justuago baten aldeko konpromisoa izatea, komunikatzeko gaitasuna izatea eta hizkuntzak menderatzea, mundua irekia delako. Lerro horretan ari gara lanean”.